**חברת הבריאות הדיגיטלית RevitalVision מודיעה על הצלחת שני מחקרים קליניים – במחלות עיניים הגורמות לראייה ירודה בקרב מיליוני אנשים בעולם, הנמצאים ללא חלופה טיפולית יעילה**

**המחקרים בחנו את טכנולוגיית החברה והוכיחו יעילות ושיפור משמעותי בראייה אצל חולים בניסטגמוס מולד וקרטוקונוס ● החברה עוסקת בשיפור הראייה באמצעות גירוי חזותי הפועל על מרכז הראייה במוח**

חברת הבריאות הדיגיטלית RevitalVision, העוסקת בשיפור הראייה באמצעות גירוי חזותי הפועל על מרכז הראייה במוח, מודיעה על הצלחת שני מחקרים קליניים שבחנו את הטכנולוגיה שלה, הוכיחו יעילות ושיפור משמעותי בראייתם של חולי ניסטגמוס מולד וקרטוקונוס – מחלות עיניים הגורמות לראייה ירודה בקרב מיליוני אנשים בעולם, הנמצאים כיום ללא חלופה טיפולית יעילה. מדובר במוצר היחיד אשר קיבל את אישור ה-FDA לטיפול בילדים מעל גיל 9 ומבוגרים הלוקים בעין עצלה, בזמן שהטיפול הקלאסי ברטייה כבר לא יעיל. התוכנה הוכחה כיעילה בשיפור ראייה במגוון לקויות ראייה ומחלות עיניים.

**במסגרת המחקר הראשון,** שבחן את יעילות מוצר החברה בקרב חולי ניסטגמוס מולד בגילי 9-55, אשר נערך במרכז הרפואי שמיר, נמדד שיפור משמעותי בראייתם של הנבדקים. מחקר זה יוצג בשבוע הבא בכנס השנתי של איגוד רופאי העיניים לילדים ופזילה האמריקאי (AAPOS), באוסטין, טקסס, שארה״ב.

ניסטגמוס היא מחלה בה העיניים מרצדות באופן לא רצוני, הריצוד קשור בדרך כלל ל[לקות ראייה](https://he.wikipedia.org/wiki/%D7%9C%D7%A7%D7%95%D7%AA_%D7%A8%D7%90%D7%99%D7%99%D7%94) מולדת, או להפרעות באזור השולט שב[מוח](https://he.wikipedia.org/wiki/%D7%9E%D7%95%D7%97). שכיחות המחלה בעולם הנה 24 ל - 10,000 איש (כ-700 אלף חולים מעל גיל 9 בארה"ב). הטיפולים הקיימים מתמקדים בניסיון להפחתת הריצוד או הפזילה, ותיקון אופטי עם משקפיים או עדשות מגע, אך לרוב אינם מביאים לחדות ראייה תקינה. מחקר פרוספקטיבי, רנדומלי מבוקר עם מעקב של חצי שנה מתום הטיפול הדגים שיפור ראיה משמעותי בחדות הראייה כמו גם בראיית עומק וראייה דו עינית.

**במסגרת המחקר השני,** שבחן את יעילות מוצר החברה בקרב חולי קרטוקונוס יציב לאחר ניתוח צילוב קרנית (Cross Linking) בגילי 18-55 ונערך בהודו, השתפרה באופן משמעותי ראייתם של הנבדקים. מחקר זה יוצג בסוף השבוע בכנס השנתי של איגוד מנתחי הקטרקט ורפרקציה האמריקאי (ASCRS) שבבוסטון, ארה"ב.

קרטוקונוס היא מחלה תורשתית הפוגעת בקרנית, בעיקר אצל צעירים הגורמת לעיוות הולך ומחריף של הראייה. ברוב המקרים ניתן לטפל בה ולבלום את ההידרדרות בראייה, אולם מטופלים רבים נשארים עם ראייה ירודה גם לאחר טיפולים יעילים לעצירת התדרדרות המחלה. שכיחות המחלה בעולם הנה 1.38 ל - 1,000 איש (כחצי מיליון חולים בארה"ב). מחקר פרוספקטיבי, רנדומלי מבוקר הדגים שיפור ראיה משמעותי של 2.5 שורות בחדות הראייה אשר הביא את מרבית משתתפי המחקר לראייה תפקודית.

**יאיר יהב, מנכ"ל חברת RevitalVision** : ״הצלחת המחקרים החדשים, אשר יוצגו בשבוע הבא על ידי החוקרים על הבימה במפגשים מרכזיים של רופאי עיניים בארה"ב יסייעו לחברה בפעילות השיווק שלה אל מול הקהל המקצועי - רופאי עיניים ואופטומטריסטים״.

**אודות RevitalVision**

RevitalVision מפתחת ומשווקת תוכנת תרגול ראיה ייחודית, מבוססת פטנט, המשפרת את הראייה

באמצעות שיפור יכולות עיבוד התמונה במוח. מוצרי החברה פונים לשוק ענק של מאות מיליוני אנשים

בעולם הסובלים מבעיות ראיה שונות, ואשר נמצאים ללא שום אלטרנטיבה טיפולית יעילה. הטכנולוגיה, שמבוססת על תגלית של זוכה פרס נובל בפיסיקה דניס גאבור, ועל מחקרו של פרופ' אורי פולת, כיום ראש בית הספר לאופטומטריה ומדעי הראייה באוניברסיטת בבר אילן, מאפשרת ראיה טובה יותר, באופן קבוע, וזאת ללא כל התערבות פולשנית, ללא סיכון וללא תרופות.

האימון הביתי ניתן למטופל במרשם ומשפר את תפקודי הראייה באופן משמעותי וקבוע המאפשר למטופלים רבים איכות חיים טובה יותר .התוכנה ידידותית מאוד למשתמש ופועלת ישירות מדפדפן אינטרנט בכל מערכות ההפעלה הנפוצות. היא כוללת שלושה עד ארבעה תרגולים ביתיים של 30 דקות בשבוע, לתקופה של כשלושה חודשים. באמצעות תרגול חוזר ונשנה של משימות חזותיות ספציפיות המותאמות אישית למטופל, המוח לומד בהדרגה להיות יעיל יותר בעיבוד המידע החזותי המגיע מהעין. אלגוריתמים מיוחדים בתוכנה מנתחים את הביצועים של כל אחד מהמטופלים ומתאימים אותם לקצב ההתקדמות האישי שלהם בהתאם לצרכיהם. הרופאים המטפלים יכולים לעקוב מרחוק אחר התקדמות המטופל שלהם באמצעות מערכת ניהול השולטת על התרגולים, וכן באמצעות מעקב תקופתי במרפאה.

החברה מגייסת כעת סבב גיוס A להרחבת פעילות השיווק הגלובלית.

למידע נוסף על החברה [www.revitalvision.com](http://www.revitalvision.com)