**מסמך אפיון למיזם ״Omlyoga״**

**מהות המיזם**

בוט טלגרם שמאפשר תרגול יוגה ומדיטציה מותאמים אישית, על פי משך זמן ומטרת התרגול, עם מינימום מאמץ מצד המשתמש. בהמשך: המערכת לומדת את ההעדפות של המשתמשים ומציעה להם תוכן רלוונטי.

**הייחודיות**

1. **פשטות ומהירות:** במקום לחפש באפליקציות וביוטיוב סרטונים, הבוט שולח ישירות סרטון רלוונטי תוך שניות.
2. **בחירה גמישה בזמן:** תרגול קצר ואפקטיבי: 5, 10 או 15 דקות (תכונה מבודלת וייחודית).
3. **התאמה אישית לפי צורך:** המשתמש בוחר את מטרת התרגול (למשל: חיזוק שרירים, הפגת מתח, שיפור ריכוז, שינה טובה יותר).
4. **למידה מהמשתמש:** הבוט מנתח את היסטוריית הבחירות ומציע תוכן בהתאם להרגלים של המשתמש.
5. **מצבי תרגול מוגדרים מראש:** אפשר לבחור מתי לתרגל (למשל: יוגה במשרד, לפני ארוחת צהריים, לפני השינה, אחר הצהריים.

**קהלי היעד**

1. **עובדים בארגונים – שוק B2B**
   * אנשים שעובדים שעות ארוכות מול מסכים, בעיקר בהייטק.
   * חווים מתח ולחץ בעבודה ורוצים לשלב רגעי הפסקה מרעננים.
   * יושבים זמן רב מול מחשב ומחפשים פתרון לתזוזה, כאבי גב/צוואר.
2. **קהילת היוגה – מתרגלים קבועים שמחפשים פתרון דיגיטלי, פשוט, חינמי ומהיר**
   * אנשים שמתרגלים יוגה באופן קבוע, אך רוצים כלים דיגיטליים לתרגול קצר.
   * אנשים שמכירים יוגה, אבל מחפשים הדרכה מקצועית נגישה.
   * מי שמחפשים מסגרת מדרבנת לתרגל יותר.

**מפת המוצר - איך זה עובד?**

1. **המשתמש נכנס לבוט** ובוחר בין **יוגה** או **מדיטציה**.
2. **בוחר את משך התרגול** – 5, 10 או 15 דקות.
3. **בוחר יוגה / מדיטציה ומטרה -** חיזוק, גמישות, הפגת כאב, ריכוז וכו'
4. **מקבל סרטון/הנחיה קולית**
5. **הבוט לומד מהעדפות המשתמש** ומציע תרגולים אוטומטיים בהמשך.