**קרן ההון סיכון Amiti ונצ׳רס ממנה את שקד יחיאל למנהלת קהילה ושותפויות**

קרן ההון סיכון Amiti ונצ׳רס, המתמחה בהשקעות בשלבים הראשוניים ביזמות ויזמים ישראליים, מודיעה על מינויה של שקד יחיאל למנהלת קהילה ושותפויות. במסגרת תפקידה החדש תעסוק בניהול שותפויות וכן ניהול קהילות העוסקות ביזמות טכנולוגית של הקרן.

שקד, לה ניסיון רב בעולם ההפקות והאירועים, בדגש על אירועים בינלאומיים, שימשה בתפקידה האחרון כמנהלת אירועים פנימיים וחיצוניים בחברת Meta. עוד לפני, ניהלה את תחום הרווחה בחברת ״כללית חדשנות״. בצה״ל שירתה ביחידת המודיעין בתפקיד משאבי אנוש וניהלה קהילות בתחומי גינות קהילתיות בשכונות מצוקה, בחברה להגנת הטבע.

קרן הון הסיכון אמיתי ונצ'רס החלה את פעילותה ב-2010. מייסד הקרן הוא בן רבינוביץ׳ והיא מנוהלת יחד עם שותפתו מיה פיזוב. הקרן גייסה עד היום למעלה מ-300 מיליון דולר ובין השקעותיה הבולטות: INNOVIZ, Valens, Vayyar, Briya ו Nextsilicon ו-Demostack.

**בן רבינוביץ׳, מייסד ומנהל קרן ההון סיכון Amiti:** ״צוות הקהילה והשותפויות שלנו מתרחב ואנחנו שמחים ששקד מצטרפת אלינו לצוות בהובלתה של אלמוג זוסמן-להמן. שקד מביאה עמה ניסיון בעולם האירועים והקהילות ויש לה ידע רב ומגוון אודות האקוסיסטם בו הקרן פעילה. שקד, אלמוג והצוות יובילו את הקרן לקהלים רלוונטיים נוספים ויקדמו את הערכים שלנו, בקרן Amiti, בקרב פאונדרים ופאונדריות בישראל. חלק מהתרחבות הצוות תאפשר לנו גם להעמיק את העיסוק הקיים ב-value creation עבור חברות הפורטפוליו שלנו. בהצלחה!״

**שקד יחיאל, מנהלת קהילה ושותפויות:** ״שמחה להצטרף לקרן עם עשייה ענפה וצוות מנצח. שמה של קרן Amiti הולך לפניה - על הפעילות שלה, במיוחד בתחום הקהילות: נוכחות של קרן Amiti באקו-סיסטם וההשקעה בחברות וצוותים, העזרה והתמיכה ביזמיות ויזמים צעירים והעשייה האקטיבית לייצוג הולם של אוכלוסיות מגוונות. מתרגשת לתרום, ללמוד ולתמוך ביוזמות שיהפכו את העולם למקום טוב יותר״