**1.0 מבוא**

**1.1 רקע**

שאלת המחקר: **כיצד ספורטאים מהגרים משמרים את הזהות שלהם ממדינת הלאום אחרי מעבר למדינה זרה?**

במסגרת מחקר זה אני מעלה טענה ושתי השערות הנגזרות ממנה. הטענה היא, כי ספורטאים בעידן הגלובלי מבצעים הגירה לקבוצת ספורט במדינה אחרת ומשמרים את זהותם בעזרת דפוס השפעה פוליטית במדינת הלאום שלהם. ההשערה הראשונה תטען כי, החשיפה הרבה לה זוכה הספורטאי הן במדינת הלאום והן במדינה הקולטת, תהיה נדבך עיקרי ומשמעותי בניצול המעמד כדי לקדם השפעה על השלטון במדינת האם, בעיקר בנושא הקניית ביטחון לאזרחים ובנושא כיבוד זכויות אדם ואזרח. במסגרת השערתי השנייה, הספורטאים המהגרים שומרים על ערנות למה שמתרחש במדינת האם ומתעדכנים בצורה מתמדת לקבלת מידע שוטף על המתרחש בה.

בכדי לענות על שאלת המחקר, אחקור בשיטת מחקר איכותנית באמצעות ״חקר מקרה״. מחקר זה יכול לתרום להבנת תהליכי הגלובליזציה השוטפים את העולם (בדגש על השפעותיהם והשלכותיהם המקומיות והעולמיות), אשר האקדמיה והציבור עוסקים בהם ללא הרף, ולתרום נדבך נוסף להבנת נושא זה. חומרי הגלם שיעמדו למבחן במסגרת המחקר הינם חומרים כתובים מתוך קטעי עיתונות, מאמרים אקדמיים, ראיונות שהתקיימו עם הספורטאים, וכן כל תיעוד אחר הקשור לפעילות הספורטאים המהגרים בזירה הלאומית ממנה הם באים. הניתוח יתמקד בשלושה מקרי בוחן הנוגעים לשימור הזהות הלאומית של מהגרים ספורטאים.

**1.2 סקירה תיאורטית**

**1.2.2 הגירה בעולם הישן לעומת הגירה בעולם המודרני**

היסטוריית ההגירה הפכה לתחום משגשג בשלושת העשורים האחרונים ולאחרונה הפכה יותר ויותר גלובלית. להגירה הייתה השפעה מתמשכת מהשנים המוקדמות ביותר של ההתיישבות האמריקנית ועד היום, ויחד איתה באה גם התנגדות. בתחילת העידן הקולוניאלי, היא התבססה על הבדלים בין קבוצות לאומיות שהושפעו מהמלחמות הבינלאומיות – ההולנדים, האנגלים, הצרפתים, הספרדים – כל אחת רצתה לשמר את המושבות שלה רק לטובתה עם אזרחים משלה. בתוך המושבות, החלו להתבסס הבדלים דתיים בין הקבוצות השונות עד ליצירת התנגדות של קבוצות מסוימות להגעתם של אחרים, אשר בנו יישובים משלהם שבהם יכלו לדבר בשפותיהם, לשמור על מסורותיהם התרבותיות ולסגוד כרצונם. מטבע הדברים, התעוררו עוינות בין קבוצות[[1]](#footnote-1).

חקר ההטמעה והאינטגרציה כולל בתוכו נקודות מבט מרובות. מחקרים העוסקים בהתבוללות מדגישים כי ישנה התכנסות בין זרים וילידים לאורך זמן במדינת היעד. לעומת זאת, מחקרים על הטמעה מפולחת מתארים כיצד אוכלוסיית מהגרים מגוונת במוצאה נטמעת בפלחים שונים של חברה מארחת, שגם היא מפולחת לפי רקע אתני ומעמד. על כן, ספרות הטרנס-לאומיות הדגישה במקור כי מהגרים רבים שומרים על קשר חזק עם מקומות מוצאם במקום פשוט להיטמע, אם כי מחקרים מאוחרים יותר אפשרו לתהליכי הטמעה ולתהליכים הטרנס-לאומיים להתגלגל בו זמנית[[2]](#footnote-2).

ֿ

צמד החוקרים פארק ובורגס (1924 ,Park and Burgess) הגדירו הטמעה כ"תהליך של חדירה והיתוך שבו אנשים וקבוצות רוכשים את הזיכרונות, התחושות והעמדות של אנשים או קבוצות אחרות, ועל ידי שיתוף בניסיונם ובהיסטוריה שלהם, משולבים איתם בתרבות משותפת״[[3]](#footnote-3) בנוסף, שתי תיאוריות מביא עמו מילטון גורדון (Milton Gordon, 1964) שחידדו מאוחר יותר אופנים שונים של הטמעה: כור ההיתוך ופלורליזם. בכור ההיתוך, גם המהגרים וגם הילידים משתנים כדי להכיל זה את זה באמצעות יצירת ישות לאומית חדשה. במצב הפלורליסטי, שמתיישר עם ההבנה העכשווית של ארה"ב לגבי רב-תרבותיות, המהגרים מסתגלים לחברה המארחת במובנים מסוימים, תוך שמירה על הבדל אתני מסוים. התיאוריה השנייה של גורדון, פיתחה את רעיון ההטמעה, יהא אופן זה אשר יהיה, לממדים שונים של שינוי כמו תרבות, נישואים וקבלה על ידי החברה המארחת בגישה ובפרקטיקה[[4]](#footnote-4).

על כן, ברגע שהמהגרים מגיעים ליעד, הרשתות החברתיות מעצבות את המשך ההטמעה שלהן: היזמים הקולטים את המהגרים משתמשים ברשתות שלהם כדי לגשת להשקעות, להקים מובלעות אתניות ולמצוא מקומות עבודה בנישות למיניהן.

בעולם המודרני, הגירות בינלאומיות גדלו בהיקפן והשתנו באופיין – החל מסוף מלחמת העולם השנייה. אז, היו שתי תקופות עיקריות: האחת, מ-1945 ועד תחילת שנות ה-70, בה האסטרטגיה הכלכלית העיקרית הייתה ריכוז השקעות והרחבת היצור בתוך המדינות המפותחות הקיימות. וכתוצאה מכך, מספר רב של מהגרי עבודה נמשכו ממדינות פחות מפותחות אל אזורי התעשייה שהתרחבו במהירות במערב אירופה, צפון אמריקה ואוסטרליה. תמריץ להבניה מחודשת של הכלכלה העולמית, הכוללת השקעת הון באזורי תעשיה חדשים, שינוי דפוסים של סחר עולמי, וטכנולוגיות חדשות. התוצאה הייתה שלב שני של הגירה בינלאומית, החל מאמצע שנות ה-70 ותפיסת תאוצה בשנות ה-80-90. שלב זה כלל דפוסים חדשים ומורכבים של הגירה, שהשפיעה על המדינות המקבלות החדשות והישנות כאחד[[5]](#footnote-5).

בתקופה שלאחר 1945, להגירת העבודה היה חלק מכריע בצמיחה ובמבנה מחדש של כלכלות תעשייתיות, בעוד שהגירה כפויה הייתה תוצאה בלתי נמנעת של תהליכי היווצרות מדינה ושינוי כלכלי בתנאים של תחרות מערכות. לפיכך, העניין הציבורי בהגירה בתחילת שנות ה-90 ייצג שינוי בתפיסה, מעבר למשמעות האמיתית של התופעה. הגירה היא בבירור מרכיב מערכתי בתהליכי גלובליזציה, אך זוהי בסך הכל צורה חדשה של תפקיד מערכתי שהתקיים בתלבושות שונות מאז ראשיתו של השוק העולמי הקפיטליסטי בסביבות המאה השש-עשרה.

1. James S (2017). Immigration & Immigrant Communities (1650-2016), Salem Press. [↑](#footnote-ref-1)
2. FitzGerald, D (2000). The Sociology of International Migration, Migration Theory: Talking across Discipline, page 119 [↑](#footnote-ref-2)
3. FitzGerald, D (2000). The Sociology of International Migration, Migration Theory: Talking across Discipline, page 124 [↑](#footnote-ref-3)
4. FitzGerald, D (2000). The Sociology of International Migration, Migration Theory: Talking across Discipline, page 124125- [↑](#footnote-ref-4)
5. Castles, S., & Miller, Mark J. (1998). Migration in Europe since 1945. In: The Age of Migration: International Population Movements in the Modern World (pp. 102-125). New York: Guilford. [↑](#footnote-ref-5)