**הרצאת מבוא**

רמות ניתוח הוא מושג שהתפתח בדיסציפלינת היחסים הבינלאומיים, ככלי אנליטי. כלומר, חוקרי יחב״ל פיתחו חמישה אופנים לפיהם ניתן להביט או לנתח את המערכת הבינלאומית. רמות הניתוח לא קיימות ב״עולם האמיתי״ מאחר וההתרחשות הבינלאומית היא תמיד רב-רמתית ומעורבת, אך כשחוקרים ניגשים לחקור ולנסות להבין את הסיבות להתרחשויות השונות, הם זקוקים לכלי שיעשה להם סדר וזה הצורך שרמות הניתוח באות למלא.

מקובל לחקור לפי חמישה סוגי ניתוח:

* מערכת
* תת מערכת
* דו צדדית
* מדינה
* היחיד מקבל ההחלטות

1. **מערכת –** ניתוח מאקרו על מאפייני המערכת של הפוליטיקה הבינלאומית ועל ההשפעות שלהם על היחסים בין מדינות. למשל, אפשר לדבר על התפלגות העוצמה במערכת הבינלאומית. מערכת שיש בה שני מעצמות, שעומדים אחת מול השנייה, איננה דומה למערכת שיש בה הרבה מעצמות, חמש או שש שהן בתחרות אחת עם השנייה, ושתי המערכות האלה אינן דומות למערכת שיש בהן רק מעצמה אחת שנהנית מעליונות מסוימת.

2. **תת מערכת –** נהוג להסתכל על תתי קבוצות שונות מתוך המערכת הגלובלית. קבוצה מסוימת שיש לה מכנה משותף מסוים. למשל, תת המערכת של מערב אירופה, מזרח אסיה או של המזרח התיכון. בנוסף, זו יכולה להיות קבוצה בעלת מכנה משותף גם מבחינה אסטרטגית או פוליטית.

3. **דו צדדית –** זוגות של מדינות. הסתכלות על היחסים בין מעצמה לבעת ברית שכפופה לה, וכיצד המעצמה אוכפת את רצונה על בעלת בריתה או לחלופין כיצד בעלת הברית שמחזיקה בנכס מסוים של המעצמה, מצליחה לגייס משאבים שונים על מנת לסייע למעצמה לעמוד במטרות שלה. הנקודה היא, שאנחנו מסתכלים איך שתי מדינות משתמדת אחת בשנייה כדי להשיג כל אחת את מטרותיה.

4. **מדינה –** המדינה כשחקן יחיד, האינטרס הלאומי המוגדר במונחי עוצמה וכיצד המדינה חותרת להגביר את עוצמתה, באלו כלים היא משתמשת. ניתוח כזה תמיד יהיה ממוקד במה שהמדינה מנסה להשיג ובאמצעים שעומדים לרשותה.

5. **רמת היחיד מקבל ההחלטות –** שואבת הרבה מההסתכלות התיאורטית שלה מחד, מדיסציפלינות הפסיכולוגיה, בעיקר פסיכולוגיה קוגניטיבית ובהסברים הפסיכולוגיים שמנסחים ל״למה אדם מסוים פועל כמו שהוא פועל״. מאידך, רמת היחיד שואבת הרבה מההסתכלות התיאורטית מתחום הכלכלה, בעיקר בהסתכלות על היחיד כשחקן רציונלי שמנסה למקסם תועלות ולצמצם עלויות למינימום. אדם שעומד בראש המדינה.

מהו גוש אזורי?

׳גוש אזורי׳ הוא מינוח המשתמש להגדיר קבוצת מדינות המקיימות שיתוף פעולה ביניהן. הגוש האזורי משתייך לרמת ניתוח של תת מערכת, אך, משפיע גם ברמת ניתוח של כל אחת מהרמות האחרות. הגוש האזורי בנוי מיחידות נפרדות ועצמאיות שיש להן מכנה משותף בעל משמעות פוליטית (מכנה משותף שעלול להיות דינמי ולהשתנות עם הזמן).

ישנם מספר סוגים של שחקנים הפועלים בגוש האזורי: היחידים וקבוצות האינטרס בתוך המדינה, מדינות בתוך האזור, ארגונים אזוריים בין-ממשלתיים ולא-ממשלתיים, מדינות הפועלות מחוץ לגוש וגושים אזוריים אחרים.

ההגדרות המחקריות המסבירות את מהותו של גוש אזורי:

**ריאליזם –** תוצר של אינטרסים. עבור ריאליסטים, כל התרחשות בפוליטיקה הבינלאומית, באופן כללי, תמיד ונובעת מהאינטרס הלאומי המדינתי וכמובן, הגוש האזורי איננו יוצא מכלל זה. כלומר, אם נוצר לנו גוש אזורי, הדרך להסביר את היווצרותו, תמיד תבוא דרך התבוננות באינטרסים של המדינות, שהתלכדו ויצרו את הגוש.

**ליברליזם –** תוצר של מוסדות. אם הגישה הריאליסטית רואה בכל התרחשות תוצר של אינטרס מדינתי, הזרם הליברלי רואה בכל התרחשות בפוליטיקה הבינלאומית בכלל ובהתהוות של גושים אזוריים בפרט, תוצר של מוסדות ושל הצורה שבה הם בנויים ומתוכננים. כלומר, עבור הליברליים המוסדיים, הצורה שבה אנחנו מתכננים את המוסד ובונים אותו, תשפיע בהמשך על הפוליטיקה הבינלאומית בתוך טווח ההשפעה של אותו מוסד.

**קונסטרוקטיביזם –** האזור כמבנה של משמעות. הפוליטיקה הבינלאומית היא וצר של כללי התנהגות משותפים, מערכות זהויות משותפות, מבני משפחה משותפים. כלומר, בני האדם כפרשנים של הפוליטיקה הבינלאומית והסביבה, משנים את הפוליטיקה באמצעות מערכות הערכים שלהם והאינטרסים היותר מופשטים וערכיים.

**הלימודים האזוריים/סביבתיים –** מה שקובע את התנהלות הגוש בתוך עצמו וכלפי חוץ זה תנאים גאוגרפיים משותפים, סביבה משותפת, חוף משותף, גישה למים, אקלים מסוים, טופוגרפיה. הגוש האזורי הוא תוצר של המאפיינים והתנאים הסביבתיים.

**הודו**

המדינה העצומה הזו מונה כיום קרוב למיליארד ושלוש מאות מיליון בני אדם, הודו היא פדרציה כיום – מדינה שמורכבת מאוסף של מדינות קטנות, יש ממשלה פדרלית בניו-דלהי ולכל 20 מהמדינות בהודו יש ממשלה משלה. בין 1757 לשנת 1947 הודו הייתה תחת שלטון בריטי.

הודו נכבשה על ידי הבריטים באמצע המאה ה-19 (חברת הודו המזרחית). לממשלה הבריטית יש מניות בחברה הזאת, והמטרה שלה זה לייצר ולייבא. הבריטים, בעזרת הצבא של חברת הודו המזרחית (שכירי חרב שרובם לא בריטים), כובשים באופן הדרגתי את תת היבשת ההודית עד כבישה מלאה בשנת 1757. בריטניה שולטת על הודו, וחברת הודו המזרחית היא השולטת.

בשנת 1876 מוכתרת המלכה ויקטוריה לקיסרית הודו בטקס שאירגן ראש הממשלה הבריטי דאז, טקס המאפיין את הפיכתה של בריטניה מהממלכה המאוחדת, לאימפריה הבריטית. לאורך השנים שבהן בריטניה שלטה בהודו, ניתן לראות שתי תקופות מרכזיות:

עד לשנת 1857 השלטון בהודו הבריטית החלק בין שני גופים. בין הפרלמנט בלונדון (הקשור למלך או למלכה) לבין החלק השני של שלטון, שהיה בידי אותה חברה מסחרית שפצחה בכיבושה של הודו. חברת הודו המזרחית קיבלה באופן מסודר, על פי חקיקה בפרלמנט בלונדון, בערך מחצית מסמכויות השלטון באימפריה שמוקמת בהודו. המחצית השנייה של המערכת השלטונית, הייתה שמורה ישירות בידי הפרלמנט.

באותה שנה, פורץ המרד ההודי הגדול. מי שמתמרד בו הוא צבא השכירים ההודי שמי שמחזיקה בו זו החברה המסחרית של הודו המזרחית. הצבא המורכב מחיילים הודים/אפריקנים. חלקם הינדואיים וחלקם מוסלמים. בשלב מסוים, כך על פי מיתוס, מישהו מחדיר איזושהי שמועה באוזניהם של החיילים המוסלמים שרובה חדש נכנס לשוק שכדי לירות את הקליעים צריך לנשוך אותם עם הפה, והקליעים משוכים משומן של חזיר שידוע כטמא בדת האסלאם. כנ״ל עם שומן של פרה, שידוע כטמא בדת ההינדואית.

בתוך כמה שבועות יחידות עצומות של חיילים הודים מתמרדים כנגד המפקדים הבריטים, שוחטים אותם ויוצאים במסע כיבושים שבסופו של דבר מתרכזים כולם ביחד בעיר הבירה דלהי. בדלהי מאתרים את הצאצא האחרון שנחשב לקיסר האימפריה המוגולית העתיקה וממליכים אותו מחדש להיות השליט של הודו ואת בניו מוציאים להורג כדי למנוע כל סיכוי לירושה.

משם ואילך, החל משנת 1958 ועד 1947 נפתח השלב השני בתולדות הודו הבריטית, שלב בו לונדון שולטת באופן ישיר לחלוטין, ללא החברה המזרחית. מיוצרים תפקידים חדשים כמו משנה למלך (באופן ישיר מלונדון). במהלך אותה קופה, מעוצבים גם המבנים הפוליטיים, הממשלתיים, הבירוקרטיים, המנהליים, המבנים שקשורים להקמת אוניברסיטאות, וכמעט כל מה שמאפיין מדינה מודרנית.

בשנת 1947, הודו זוכה לעצמאותה והדבר הזה מלווה בחלוקה של הודו הבריטית לשתי מדינות: האחת, הודו והשנייה היא פקיסטן. החלוקה המקורית בשנת 1947 יצרה גם שתי פקיסטניות (מזרחית ומערבית) שלימים הפכה למדינה עצמאית בפני עצמה, מזרח פקיסטן, ולהיות בנגלדש. שחקנית נוספת היא התנועה הלאומית ההודית – הקונגרס הלאומי ההודי, ה-inc, שמוקמת בסוף המאה ה-19 (על ידי בריטי). בתחילתה, המטרה של הגוף הייתה להעניק חינוך והשכלה, אך לאט לאט הקונגרס הפך לתנועה לאומית של ממש עם דרישות, שלכל קבוצה ועם מגיעה שתהיה לו מדינה, התנועה דורשת עצמאות מבריטניה. אחד האנשים שעמד בראשה הוא מהטמה גנדהי.

וכאשר מסתכלים על האליטה, שמובילה את הודו לעצמאות, היא קודם כל כוללת שני שמות מפורסמים. האחד, מהטמה גנדהי. השני, היה בן טיפוחיו של גנדהי, שמו היה ג׳ווהרלל נהרו והוא עתיד להיות ראש הממשלה ושר החוץ הראשון של הודו, החל משנת 1947 ועד למותו בשנת 1964.

מהטמה גנדהי למד במערכת החינוך שהבריטים הקימו בהודו במחציתה השנייה של המאה ה-19 ותכני בית הספר היו בשפה האנגלית, כמעט ללא יוצא מן הכלל. לאחר שסיים את לימודי התיכון, הוא נסע ללונדון ולמד משפטים. ניתן לומר שדמותו של גנדהי, המזוהה אולי יותר מכל עם מאבק העצמאות של הודו, היא דמות שנקרא לה בלשון המעטה אמביוולנטית, שלא לומר דמות חצויה בין החינוך והערכים הבריטיים שספג, לבין המסורת ההודית. ניתן למצת את כל העניין של גנדהי במעין פיצול אישיות שבמסגרתו היה לוחם בבריטים הקורא להם לעזוב את הודו, ובד בבד מגלה הערצה לתרבות הבריטית שעליה התחנך.

**ג׳ווהרלל נהרו**

נהרו היה בנו של עורך דין עשיר, אדם בשל מוטילל נהרו, שדאג שבנו הצעיר יקבל מהרגע שבו יתחיל את חינוכו – חינוך על טהרת השפה האנגלית. כשהילד מגיע לגיל העשרה, אביו לוקח אותו לאנגליה על מנת לספוג את החינוך הבריטי. ואכן, נהרו שם רוכש השכלה בריטית ומתחנך כבריטי לכל דבר. לפיכך, אנו עדים לסיטואציה מעט מוזרה: ראש הממשלה של הודו, בין 1947 ל-1964, מסתובב ברחבי הודו ויכול לתקשר עם האזרחים אך ורק בשפה האנגלית.

נהרו היה בן טיפוחיו של גנדהי וממשיכו. למעשה, החליף את גנדהי כשפרש מהקונגרס הלאומי והיה מזוהה עם האידיאולוגיה הגנדהיסטית. בנוסף, הוא היה חילוני בכך שאינו רעה בדת כמוסד הכרחי לקיומה של החברה. ניתן להבחין כי הוא נבדל מגנדהי בכמה היבטים עקרוניים ונוספים: לפתוח את הודו לטכנולוגיה מודרנית ולמסורת. נהרו היה אדם שצפה אל העתיד, בעוד גנדהי צפה אל העבר.

**אתגרים בגיבוש הלאומי**

נהרו, ראש הממשלה הראשון של הודו והאנשים שנושאים במשרות השלטוניות הבכירות של המערכת הפדרלית ההודית, התמודדו עם אתגרים רבים, כאשר השאלה המרכזית והעיקרית שלהם הייתה כיצד מייצרים תודעה לאומית בקרב אוכלוסייה כל כך גדולה שמונה באותה תקופה מאות מיליונים של אנשים – בעלי מסורות עתיקות, דתות שונות, שפות שונות.

דתות: הדת המרכזית בהודו היא ההינדואיזם. בהודו מתגוררים מתוך כלל האוכלוסייה כ-80% השייכים לדת זו. גברים ונשים אדוקים המקיימים את מצוות הדת כהלכה. עם זאת, כשאנחנו מסתכלים על הודו ניתן לראות כי מתקיים בה מיעוט מוסלמי (כ-13% מהאוכלוסייה). היחסים בין ההינדואיים למוסלמים הם יחסים בעייתיים. מעבר לשתי האמונות המרכזיות האלה, ניתן לראות בהודו נציגות כמעט של כל דת אחרת מהעולם, למשל, הסיקים שמגוררים ברובם בצפונה של הודו והנוצרים, בעיקרם נוצרים קתולים. בנוסף, ישנה דת שנקראת ג׳ייניזם, שהיא מעין ׳הינדואיזם למתקדמים׳.

בהודו היו גם לא מעט יהודים בעבר, כיום מתגוררים בהודו משהו כמו 5,000 יהודים. ישנן שלוש קהילות מרכזיות יהודים הודים – ׳בני ישראל׳, ׳יהודי קוצ׳ין׳ ו׳היהודים הבגדדים׳.

שפות: בהודו יש מאות שפות ואלפי ניבים. ניתן לבוא ולומר כי לפחות 12 שפות מדברים אותן כמה עשרות מיליונים כשפת אם. השפה הלאומית של הודו המוגדרת בחוקה ההודית של 1950 זו ההינדי, שפה שפחות ממחציתם של ההודים מדברים כשפת אם. במסגרת הניסיון לייצר האחדה של הלאומיות ההודית, קבעו כי ההינדית תהיה שפת אם וכל בתי הספר חויבו ללמוד את ההינדי בצורה מסודרת. בפועל, הדבר הזה אינו צלח מאחר כל מיני מתחים שצפו בחברה ההודית, בעיקר בין האזורים של דרום הודו לבין האזורים בצפון, כיוון שבדרום יש תפיסה שרואה בהינדי כשפה שהיא למעשה שפה קולוניאליסטית של ההודים הצפוניים, שמנסים להשליט על הדרומיים את תרבותם. ועל כן, התושבים המקומיים מסרבים ללמד את ילדיהם הינדי. בנוסף, בחוקה ההודית נקבע שהאנגלית תהיה שפה לאומית לפרק זמן של 15 שנים מתוך הכרה של המחוקקים באותה הבעייתיות של ריבוי השפות. הדבר הזה נפסק בשנת 1965 אך בפועל האנגלית ממשיכה לשמש כשפה הלאומית לכל דבר ועניין.

קבוצות אתניות: בהודו יש עשרות ומאות קבוצות אתניות שונות שלא קשורות אחת לשנייה. וגם קיימת חלוקה מרכזית שמבדילה בין האוכלוסייה של דרום הודו המקורית לבין צפונה. לעניין שיטת הקסטות המפורסמת (או בשמחה האחר ״הווארנות״), קיימות ארבעה קסטות מרכזיות בהודו שמפוצלות כל אחת מהן לאלפי תתי קבוצות, תת קסטות, שמכונות בהודו בשם ג׳אטי. הקסטה הגבוהה והמפורסמת ביותר, היא קסטת הברהמינים של כוהני הדת ומורי ההלכה ששימרו במשך אלפי שנים ברמה הסוציואקונומית את העמדות הבכירות ביותר בחברה ההודית. הקסטה הנוספת מתחתיה, היא קסטת הלוחמים (״קשטרייה״), אלה שבעבר היו לוחמים. קסטה נוספת היא הסוחרים שמכונה ״וישייה״, והקסטה הרביעית והנמוכה ביותר היא הקסטה של פשוטי העם, הפועלים, שנקרא ״שודרה״. מתחת למערך הזה, נמצאת קבוצת האסורים במגע, אותה מכנים כ״טמאים״.

פערים כלכליים וחברתיים: במבט סוציואקונומי, הפער בין עשירים לעניים בהודו הוא הגבוה ביותר בעולם. חלק גדול מתושבי הודו חיים חיי מותרות, לעומת מאות מיליונים רבים שחיים בזבל, לא נהנים מביטוח רפואי ומשכורות נמוכות. בערך שליש מעניי העולם כולו הם הודים, מתגוררים בהודו.

השכלה: בהודו קיים חוק חינוך חובה וכל ילד וילדה מחויבים ללכת לבית הספר. ההודים משכילים לא פחות ממקביליהם במערב. הבעיה המרכזית היא שיש הרבה עניים ולכן יש הרבה ילדים הודים שבמקרה הטוב מסיימים ארבע שנות לימוד, ולאחר מכן נפלטים החוצה, גם אם בלתי חוקית, כדי לעזור למשפחתם לפרנס את הבית. בנוסף, כ-30% מהאוכלוסייה בהודו אינם יודעים קרוא וכתוב, עם רוב מוחלט של נשים.

תוחלת החיים: בהודו תוחלת החיים הממוצעת היא מתחת לשבעים שנים. הדבר הזה נוגע גם משיעור גבוה במיוחד של תמותה של ילדים ותינוקות, אבל גם בגלל העובדה הפשוטה שלחלק גדול מההודים אין סוג של ביטוח רפואי בגלל עוני מחפיר.

**פוליטיקה בהודו**

בדומה אולי לארצות הברית, שגם היא בנויה ממערכת פדרלית, גם הודו היא פדרציה שמונה 29 מדינות ועוד כמה טריטוריות שונות. עם זאת, יש את עיר הבירה, הממשלה, המערכות המשפטיות ובתי מחוקקים. השלטון הפדרלי של הודו מאפשר שונות אידיאולוגית בתוך הפדרציה. אין שום ניסיון לכפות איזה אחידות ברמה הפוליטית. הניסיון המרכזי לייצר סוג של האחדה מגיע ברמה הלאומית וגם ברמה התרבותית, לא תמיד בהצלחה מרובה.

כאשר מסתכלים על השיטה הפוליטית בהודו, אחד הדברים המרכזיים זה האימוץ המודל המערבי של מערכת דו מפלגתית. מזה לא מעט שנים יש שתי מפלגות מרכזיות שכל אחת מהן מהווה איזושהי קואליציה פוליטית בפני עצמה. האחת, ה- inc, מפלגת הקונגרס ההודי, המפלגה שהיוותה את המדינה העצמאית. המפלגה המרכזית שמתחרה בה, היא מפלגת bjp, שבראשה עומד ראש הממשלה הנוכחי נרנדרה מודי.

**יחסי הודו עם ארצות הברית**

מאז קריסתה של ברית המועצות בשנת 1991, ארצות הברית היא ללא ספק בת הברית המרכזית של הודו. ומאז שברית המועצות קרסה, הודו עשתה תפנית לכיוון מערב ובכל דרך שניתן לבחון זאת, הודו הפכה לבעלת בריתה של ארצות ברית גם בהקשרים ביטחוניים, כלכליים, וגם בהקשר לתמיכה בריונות דומים בזירה הבינלאומית. היחסים החמים בין שתי הדמוקרטיות הגדולות בעולם הולכים ומתהדקים משנה לשנה. הודו ידעה כמה פיגועי טרור משמעותיים בשנים האחרונות, ואין ספק שארצות הברית רואה עצמה הלא כלוחמת בטרור העולמי, כבת בריתה.

בנוסף, היקף הסחר בין הודו לבין ארצות הברית מגיע לכ-65 מיליארד דולר מדי שנה, כאשר המאזן הכלכלי נוטה בבירור לטובת הודו, שמייצאת סחורות בהיקף של 45 מיליארד דולר מדי שנה לארצות הברית.

**יחסי הודו עם איראן**

עבור ההודים איראן נתפסת, בשונה מישראל, כמדינה שאינה מאיימת כפי שאנו רגילים לראות אותה. בין המדינות יש שיתוף פעולה הדוק שבא לידי ביטוי קודם כל מטבע הדברים מייצוא נפט איראני, כאשר הודו צורכת כ-450 אלף חביות נפט מדי יום. עם זאת, היחסים של המדינות מתבססים גם על רקע היסטורי משותף כאשר התרבויות של שתיהן מקיימות דיאלוג עמוק מזה אלפי שנים. גם האזור הגאוגרפי שבו שתיהן שוכנות, מאזור איראן במרכז אסיה ומזרחה לכיוון הודו, הוא אזור שמהווה זירה היסטורית תרבותית בפני עצמה.

בנוסף, גם השפות – פרסית ורוב שפות הודו – משתייכות לאותה משפחת שפות ההודו אירופית.

נקודה נוספת ומעניינת היא שלא תמיד היחסים בין המדינות היו חמים לחלוטין. למשל, בתקופה בה איראן ניהלה מלחמה מול עיראק, הודו תמכה דווקא בעיראק של חוסיין.

באותה מידה, האויבת המרכזית של הודו – פקיסטן – נהנית מתמיכה מדינית וכלכלית של איראן, שגם זיכתה את עצמה למתווכת בכל הקשור לסכסוך המתקיים בין שתי המדינות.

**יחסי הודו עם סין**

שתי המדינות המסתמנות אולי יותר מכל כטוענות לכתר למעצמות העל הבאות.

בשונה משנות ה-60 ועד לשנות ה-80 ואילך, חל שינוי ניכר ביחסי הודו וסין. במהלך אותן השנים ניהלו המדינות עימותים צבאיים של ממש, בעיקר סביב סכסוכי גבול. מאז שנות ה-80 השתנתה רוח היחסים, כאשר היום היחסים הרבה יותר חמים, הן על הסכמים ביטחוניים והן על הסכמים כלכליים. יחסים אלו מתבטאים בעצם העובדה שכל אחת משתי המדינות מהווה עבור חברה את שוק הייצוא המרכזי בהשוואה לכל שוק אחר ברחבי העולם. מאזן הסחר ההדדי בין סין להודו עומד כיום על כ-80 מיליארד דולר.

**יחסי הודו עם רוסיה**

רוסיה, שיורשת בשנת 91׳ את ברית המועצות, יורשת גם מערכת יחסים חמה והדוקה ביותר עם הודו. עוד בתקופת נהרו, ראש הממשלה הראשון דאג לייצר יחסים חמים עם ברית המועצות וגם לאחר קריסתה, הודו מצליחה לשמר יחסים מצוינים עם רוסיה שבאים לידי ביטוי, קודם כל, במכירת הנשק – רוסיה היא הספקית מספר אחת של הודו. מעבר לעניין זה, הכלכלי והגלובלי בכלל, שתי המדינות מקיימות ביניהן אידיאולוגיים תואמים ומעוניינות בהגדלת מאזן הסחר הדדי. בנוסף, הן גם משתפות פעולה בדרך קבע בתוכניות החלל ומבחינה טכנולוגית. וכתמורה, מזה שנים ארוכות רוסיה היא זו שתומכת באופן המובהק ביותר לקידומה של הודו במועצת הכללית של האו״ם ודורשת הענקה של מושב קבע במועצת הביטחון.

**יחסי הודו עם פקיסטן**

לעומת המדינות הקודמות אשר בעלות יחסים טובים, פקיסטן מהווה עבור הודו את הרע האולטימטיבי. מרגע הקמתה של הודו, פקיסטן, שהוקמה גם היא באותו יום בדיוק, הופכת להיות האחר הדמוני ובאותה מידה בדיוק גם הפוך.

כמה מילים היסטוריות: הודו הבריטית כללה בתוכה, גם את הודו וגם את פקיסטן כמדינה אחת. בעת הענקת העצמאות, ממשלת בריטניה בחרה להעניק אותה על בסיס דמוגרפי. העניין פגע בהרבה מוסלמים שהתגוררו בתחומיה של הודו והרבה הינדואיים שהתגוררו קודם לכן באופן מסורתי, במשך מאות או אלפי שנים, באזור פקיסטן.

וב-1947 מיד לאחר קבלת העצמאות של שתי המדינות, נראו גלים של אלימות מטורפת. גלים שמביאים לטרנספרים עצומים בשני הצדדים. ובתווך, נראים פוגרומים בשני הצדדים, שמסגרתם מאבדים, מקפחים את חייהם מאות אלפי בני אדם.

אוכלוסייתה של פקיסטן מכילה 98% מוסלמים, בעוד שבהודו קצת יותר מ-80% מהתושבים הם הינדואיים, בעוד שכ-13% הם מוסלמים. כלומר, באופן ברור, ניתן לראות כאן מדינה מוסלמית אל מול מדינה הינדואית. אך בכל הקשור להודו, נוסחת החוקה שלה מורה על מדינה בה קיימת הפרדה מלאה בין דת למדינה. כולם שווי זכויות לחלוטין.

היחסים החמים בין הודו לפקיסטן מתחילים ממש בתחילת הדרך ושתי המדינות ידעו ארבע מלחמות ביניהן: ב-1947, ממש עם החלוקה, ב-1965, ב-1971 והאחרונה הייתה ב-1998-1999. המלחמות האלה, למעט אחת, היו כולם סביב הסכסוך על אותה מדינה, אותו אזור ענק שנקרא ״קשמיר״.

הבעיה המרכזית בין שתי המדינות היא העובדה שיש להן ארסנל לא קטן בכלל של כלי נשק גרעיניים. על פי פרסומים שונים, יש בידי המדינות מספר די זהה של ראשי חץ גרעיניים. כלומר, באופן תיאורטי, במקרה של התלקחות של מלחמה גרעינית אין לשתיהן בעיה למחוק אוכלוסיות אדירות האחת בשטח חברתה.

**יחסי הודו עם ישראל**

הודו של נהרו ושל ביתו אינדירה גנדהי, גילתה יחס קריר ביותר כלפי ישראל, לאורך שנות ה-50, 60, 70. רק בשנת 1992, בתהליך שהחל עוד בתקופת הכהונה של נכדו של נהרו, אנו רואים התחממות ביחסים בין הודו לישראל. תהליך שמגיע למיצוי פורמלי-רשמי כאשר כוננו יחסים דיפלומטיים בין שתי המדינות. מאז ועד ימינו, היחסים בין הודו לישראל הולכים ומתהדקים, תוך כדי שיתוף פעולה בעיקר בהקשר ביטחוני, כלכלי שהולך ונעשה ליוצא דופן עבור שתי המדינות.

כדי להמחיש את עומק יחסים אלו, ישראל היא יצואנית הנשק מספר 2 בעולם להודו. בנוסף, כידוע, ישראל מספקת סיוע ביטחוני וייעוץ לצבא הודו בנושא מודיעין מסכל כנגד פיגועי טרור.

כמו כן, ישנן השערות לקשרים גרעיניים ומחקר מדעי בין ישראל להודו.

היחסים הכלכליים בין שתי המדינות הללו, מתבטאים גם בייצוא טכנולוגיות חקלאיות וישראל מצאה שם את הנישה שלה כבר לפני שנים רבות ומספקת טכנולוגיות הקשורות בעיקר להשקייה, חקלאות מסוגים שונים, להתפלה של מים ואנרגיה סולארית. היקף הסחר בין שתי המדינות עומד כיום על כ- 5 מיליארד דולר מדי שנה, אם כי חייבים להבין כי המספר הזה אינו אמיתי, כיוון שחלק נכבד מהייצוא הביטחוני של ישראל להודו הוא כזה שהמדינות מעדיפות להצניעו משיקולים פוליטיים.

**אינדונזיה**

מדינת אינדונזיה קיבלה את עצמאותה בשנת 1945. גבולותיה כיום פחות או יותר נשארו מהתקופה הקולוניאלית, כשזו נשלטה על ידי הולנד. אינדונזיה מורכבת מאלפי איים, חלקם גדולים וחלקם קטנים. באופן כללי, המדינה שוכנת באזור של העולם שאנו קוראים לו היום דרום-מזרח אסיה ובה ישנם בסביבות 250 מיליון תושבים, אזרחים, מתוכם כ-210 מיליון מוסלמים (13% מתוך כלל המוסלמים שחיים בעולם, נמצאים באינדונזיה) ואלה מתרכזים בעיקר במרכז המדינה ובמערבה. רובם המוחלט הם סונים ויש מיעוט קטן שהולך וגדל של שיעים.

האסלאם ואינדונזיה

אין לנו תיאוריה אחת שמסבירה כיצד האסלאם הגיע לאינדונזיה שיכולה ללתת לנו תשובה חד משמעית. למעשה, אין מקור או מוצא יחיד לאסלאם, אלא מדובר על תהליכים שונים ועל תקופות שונות. תהליך הגעת האסלאם הינו תהליך הדרגתי שהתחיל הרבה לפני שהמדינה קיבלה את עצמאותה ב-1945. כשחושבים על הנושא הזה, אנו צריכים לחשוב גם על מעבר לגבולות המדינה – אזור אינדונזי שכיום כולל את המדינות מלזיה, סינגפור, ברוניי וגם חלקים מדרום הפיליפינים ודרום תאילנד שיש בהם אוכלוסיות מוסלמיות. המוסלמים הראשונים הגיעו לאזור הזה, בין אם הם היו סוחרים או מורי דת או מגלי ארצות, הם הגיעו למקום עם הרבה איים, חופים, תנועה של מסחר. וכאשר מוסלמים הגיעו לאי מסוים כדי לסחור, הם נאלצו להישאר שם תקופה ממושכת, לפעמים כמה חודשים, כי לא היה ניתן להפיג מיד חזרה בגלל תנאי מזג אוויר. תנאים אלו הובילו גם לכך שהרבה פעמים אנשים נשארו תקופה והיה כאן פוטנציאל לגרעין של קהילה מוסלמית.

כך, עד סביבות המאה ה-16 רוב מה שאנו יודעים על ההיסטוריה התבסס על מידע שהגיע מסוחרים בסין, מבקרים ואתרים ארכיאולוגיים ספורים. אין בידינו מידע מספיק כדי לתעד בפירוט את תחילתו של התהליך. הנחת המוצא של החוקרים היא שמהרגע שיורדי ים מוסלמים התחילו לקחת חלק משמעותי במערכת המסחר של האוקיינוס ההודי, זה מה שנתן דחיפה להתבססות קהילות מוסלמיות באזור הזה.

חשוב לציין שהתנועה של האנשים, הרעיונות והאמונות בין המזרח התיכון, שזה המרכז המוסלמי לדרום אסיה ודרום-מזרח אסיה, קשורה ברוב המוחלט של המקרים בהיסטוריה של האוקיינוס ההודי. בנוסף, יש עדויות להגעת האסלאם לכל המקומות האלה מהם התפשט האסלאם לאינדונזיה. מקור אחד זה מצרים, הודו, בנגל, גוג׳ראט, תימן, דרום תימן ומסין.

עידן הקולוניאליזם

דרום מזרח אסיה ואינדונזיה היו מטרות נחשקות על ידי האירופאים מראשית המאה ה-16. האירופאים מפורטוגל, מספרד ובהמשך גם מהולנד ובריטניה, החלו להגיע לאזור הזה של העולם. הסיבה לכך נעוצה בראש ובראשונה בגלל התחרות על התבלינים שצמחו באופן טבעי באיים של אינדונזיה. אירופאיים התחילו להגיע ולהיות שותפים בחיים הכלכליים והפוליטיים של האזור. בתקופה זו, תהליכי ההתאסלמות המשיכו אך לא התקיימו באופן אבסולוטי, אלא צד לצד עם המשך קיום של מסורות מקומיות, דתות מקומיות ובשילוב איתן. וכמובן היו ניסיונות של מיסיון נוצרי. אבל ברחבי אינדונזיה ככלל, למרות שיש קהילות נוצריות ויש קהילות קתוליות וגם פרוטסטנטיות, באזורים מסוימים אפשר להגיד שהנושא של המיסיון הנוצרי לא הייתה הצלחה גדולה וזה בניגוד למדינות אחרות גם באזור וגם בעולם בכלל, המיסיון הנוצרי שהגיע עם הקולוניאליזם הצליח הרבה יותר.

כחלק מהמשך התהליך יש לנו מפעלים של תרגום וספרות, תרגום של הרבה טקסטים בעיקר מערבית, לשפות מקומיות וסיפור מחדש ותרגום של הסיפורים המרכזיים של האסלאם, ביוגרפיות של הנביא מוחמד ונביאים אחרים, היסטוריה מוסלמית, מחשבות חדשות על מהות הזמן, כל זה לאט לאט מיתרגם ומוטמע בתרבויות המקומיות. לאורך כל התקופה הזו וככל שמתקדמים בזמן, המוסלמים באינדונזיה היו חלק בלתי נפרד מעולם מוסלמי רחב יותר. הם חשו הזדהות עם מאורעות ועם רעיונות בפינות אחרות של העולם המוסלמי. הקשרים של לב העולם המוסלמי היו קיימים תמיד. בסוף המאה ה-19 הגיעה תנועת הרפורמה במצרים, תחת הנהגתו של מוחמד אבדו ומשפיעה עמוקות על מוסדות חינוך, כתיבה עיתונאית וסוגיות דתיות כדי לקדם את המוסלמים למקום טוב יותר, כשחלק גדול מהם נאנקו תחת שלטונות זרים וקולוניאליים.

האסלאם באינדונזיה

אינדונזיה הטרום מוסלמית הושפעה עמוקות מהודו, הן מן הבחינה הלשונית (הסנסקריט), והן מהבחינה הדתית (הינדואיזם ובודהיזם). עם התפשטותו אל מעבר לארצות ערב, הושפע האסלאם ממפגשיו עם תרבויות שונות ומגוונות.

אם אנו חושבים על האלמנטים הקבועים, ניתן לחשוב על הקדושה של הקוראן, השריעה, המנהיגות של אנשי הדת, החינוך, ערכים מרכזיים שלאורם חונכו הדורות הבאים, המסגד כמקום תפילה ולימוד. אלמנטים אלה עיצבו במידה רבה את אורח החיים של אנשים במקומות שאליהם האסלאם הגיע.

שפות: באינדונזיה יש מגוון רחב של שפות. כמה מאות. מדובר באחד האזורים בעולם עם המגוון הלשוני הרחב ביותר. אחת השפות שקיימת באזור נקראת השפה ההמלאית, שהפתחה במאה ה-16 והפכה להיות שפה של מסחר, לימוד וחצרות מלוכה. למרות ששפות רבות אחרות מילאו איזשהו תפקיד בהתפתחות התרבות המוסלמית, אף אחד לא התפשטה במרחב והייתה בעלת השפעה רבה כמו שפה זו.

בנוסף, ניתן למצוא במלאית וגם בשפות נוספות אימוץ של אוצר מילים נרחב מערבית, צורות דקדוקיות ואפשר להגיד שחלק גדול מאוצר המילים קשור לדת.

סוגיות דת ומדינה

מקום הדת במדינה האינדונזית המודרנית הוא נושא שנוי במחלוקת מאז הכרזת העצמאות ב-1945 ואפילו קודם לכן, עם עליית התנועה הלאומית והשנים של תקווה למדינה עצמאית והכנות לקראת העצמאות. על נושא זה לא הייתה הסכמה. השאלה המרכזית הייתה בעד ונגד מדינה אסלאמית, שבאופי שלה ובמהות שלה תהיה מדינה מוסלמית.

התוצאה, למרות מאבקים חוזרים ונשנים (עד היום), אינדונזיה לא הוכרזה כמדינה מוסלמית, אלא ככזו שיש בה הפרדה בין דת ומדינה.

אם מסתכלים על האסלאם הפוליטי באינדונזיה, הרבה אנשים צפו שבגלל אחוז המוסלמים הגבוה יקומו מפלגות שיהיה להן מצע שקשור לאסלאם, שמבטיח את החלת השריעה או ההלכה המוסלמית – הדבר הזה לא התממש. מפלגות שכאלו מעולם לא היו ישימות, לא קיבלו יותר מ-44% מקולות הבוחרים.

אסלאם רדיקלי

האסלאם הרדיקלי באינדונזיה יוצג באופן היסטורי על ידי מיעוט מצומצם ושולי. אבל אם אנו חושבים על ההיסטוריה של האסלאם הרדיקלי, ללא ספק התנועה החשובה ביותר הייתה תנועת דאר אל-אסלאם, שקמה בשנות ה-40 ושאפה להקים מדינה מסולמית, או לפחות מדינת הלכה בחלק מהטריטוריה של אינדונזיה, להתנתק ולקיים עצמאות כמדינה נפרדת.

תנועה נוספת במסגרת האסלאם הרדיקלי, נקראת ג׳מעאה אסיאלמייה, שהוקמה בשנות ה-80 ורבים מאנשיה היו בוגרי אפגניסטן, זאת אומרת, נלחמו נגד הסובייטים באפגניסטן וחזרו הביתה עם המון ניסיון צבאי וראיית עולם מסוימת לגבי המקום של האסלאם בחברה. תנועה זו ניסתה לפגוע בתחילת דרכה בנוצרים אינדונזים ובהמשך הרחיבה את מאבקה כלפי מערביים וכל מיני מקומות או מוסדות שייצגו את המערב.

בנוסף, תנועת לסקר ג׳יהאד, שהייתה לתנועה מיליציונית שנאבקה גם היא בעיקר בנוצרים. התנועה פורקה מנשקה והוצאה מחוץ לחוק בתחילת שנות ה-2000. ואחר כך קמה תנועת וחיזבותחריר, שזו תנועה שמאמינה במאבק לא אלים כשהדגש שלהם הוא על הטפה לעקרונות האסלאם, לערכי האסלאם ולקרב יותר ויותר אנשים לדת ועל חינוך.

אסלאם ליברלי

האסלאם הליברלי באינדונזיה הוא כינוי לקבוצות שונות, בעיקר בשנות ה-80 וה-90 של המאה קודמת. תנועה זו החלה להתגבש והורכבה מקואליציה רופפת של כל מיני ארגונים, תנועות, קהילות ומנהיגים דתיים שלקחו חלק בתנועה זו והאמינו בערכיה. העיסוק שלהם היה בעיקר בשאלות של דמוקרטיה.

חשוב לזכור כי ב-1998 קרס השלטון הדיקטטורי באינדונזיה של הנשיא סוהארטו (ששלט מאמצע שנות ה-60) וכוננה דמוקרטיה. נפילת השלטון נבעה רבות מהמשבר הכלכלי שפקד את אסיה בשנת 1997 ממנו נפגעה אינדונזיה קשות.

אחד המנהיגים החשובים ביותר, אם לא החשוב בהם, של התנועה הזאת, שמו היה עבדורחמן וואהיד, מנהיג דתי ופוליטי, ששימש כנשיא אינדונזיה במשך שנתיים (1999-2001). אחת העמדות המעניינות שהוא ביטא, הייתה מאוד ביקורתית כלפי אינדונזים שמנסים לחקות את האסלאם הערבי.

**סוגיות במדיניות החוץ של יפן**

שבעים שנה לאחר החורבן והכניעה בסיום מלמת העולם השנייה ב-1945, יפן כיום היא מעצמה כלכלית, הנמצאת במקום השלישי בעולם בגודל הכלכלה, מעצמה פוליטית עם צבא מהמודרניים בעולם ובנוסף לכל, היא גם מעצמה תרבותית.

יחד עם זאת, היכולת של יפן לפעול בזירה הבינלאומית היא מוגבלת על ידי מיקומה הגיאופוליטי ומשאבי טבע דלים. בשנים האחרונות ניתן לראות שינויים בינלאומיים ופנימיים, המגבירים את הפרופיל הדיפלומטי והצבאי של יפן.

זהות/אוריינטציות בינלאומיות

גיאוגרפית, יפן היא קבוצת איים הקרובה לקצפה הצפון המזרחי של יבשת אסיה. וכיום, היא מדינה בעלת נוכחות גלובלית במיוחד בתחום הכלכלי-טכנולוגי. במשך מאות שנים יפן הייתה מדינת חסות בתוך המערכת הסינית. במשך כ-250 שנה - עד המאה ה-19 - סגרה עצמה יפן בבידוד מרצון ליחסים עם המערב. תקופה הידועה בשם ״טוקוגוואה״. בשנים אלה, יפן הייתה נתונה תחת השפעה תרבותית סינית חזקה ומגוונת. חלקה במיצוע קוריאני. כלומר, ההשפעות עברו דרך קוריאה. למשל: כתב הסימניות, דתות, שיטת משפט, תכנון אורבני ואחרים. ניתן לזהות ביפן את השפעות אלו עד היום.

המפגש של יפן עם תרבויות אחרות השאיר חותם. המדינה הולכת ומשתנה מאז ועד היום, אך ספיחי שיח הזהות נשארו עד ימיני. יפן הצטרפה למערב, אך לא התנתקה מאסיה, אלא בהדרגה כפתה עצמה בכוח כדי להנהיג את יבשת אסיה – לפתח אותה כלכלית ו״לייפן״ אותה, באמצעות ידע וטכנולוגיה צבאית.

מהמפלה ב-1945 בסוף מלחמת העולם השנייה, עד 1952, יפן הייתה תחת כיבוש של בנות הברית. למעשה, זה היה כיבוש אמריקאי. סוגיית הזהות היפנית-מערבית נרדמה לזמן מה ועם פרוץ המלחמה הקרה, הוחלפה בסוגיית אוריינטציה בין-גושית. כלומר, אוריינטציה מערבית, להסתפח לעולם החופשי בהנהגת ארצות הברית או אוריינטציה מזרחית (ברית המועצות וגרורותיה) או אופציה שלישית, לשמור על ניטרליות שזו הייתה גם הבחירה של יפן, אך למעשה השתלבות מערבית כולל ברית צבאית פורמלית עם ארצות הברית.

עם תום הכיבוש, נעשה ניסיון יפני לחזור לאסיה. אולם לחץ אמריקאי, עד לשנת 1971, אילץ את יפן להימנע מקשרים דיפלומטיים עם סין. סוגיית הזהות פרצה מחדש ובבולטות רבה, במיוחד בשנות השמונים. אז העוצמה הכלכלית היפנית ש״איימה״ לעבור את זו של ארצות הברית, הגיעה לשיאה.

שיח הייחודיות היפנית דעך בשנות התשעים. העשור המכונה העשור האבוד. אלו היו שנות מיתון מתמשך ביפן, בעקבות התקבעות הבועה היפנית (1987-1990). הבועה היפנית הייתה נסיקה ספירלית של שערי המניות ומחירי הקרקע ביפן. לכך הצטרפה דעיכת שיח הייחודיות האסיאנית, לאור המשבר הפיננסי באסיה, ב-1997-1998. משבר שהחל בתאילנד והתפשט למדינות אחרות בדרום מזרח אסיה ולקוריאה, ואף השפיע על כלכלות אחרות ברחבי העולם. עם זאת, בשנות התשעים השוק האסיאני הגיע לדרגת התפתחות שאפשרה קליטת ייצוא והשקעות הון יפניות בהיקף רב. בו בעת, החששות מפני השתלטות כלכלית יפנית על אסיה פגו.

אפשר לומר שיפן חזרה לאסיה בגדול, אולם לא ויתרה על האוריינטציה המערבית או הגלובלית, הבאה לידי ביטוי בתחום הפוליטי והכלכלי.

כיום, יפן מתלבטת ומציגה למדינות אסיה ולעולם מגוון מורכב של זהויות ואוריינטציות. ככלל, אפשר לומר שכיום השיח נמנע בדיכוטומיות, נמנע מזה או זה. השיח מבליט ניסיונות לשלב זהויות ואוריינטציות ובה בעת לשמור על ייחודיות מסוימת.

מעמד ותפקיד יפן בזירה הבינלאומית

לאחר תקופת ההסתגרות הארוכה עד המאה ה-19, בשחר התקופה של יפן המודרנית, שהחלה באמצע המאה ה-19, מעמדה הבינלאומי של יפן היה נחות בהשוואה למעצמות דאז.

בדרכה של יפן להגיע למעמד בכיר בזכירה הבינלאומית, בשלב הראשון היא כובשת לעצמה מעמד של מעצמה אזורית. היא מנצחת את סין במלחמת סין-יפן הראשונה (1895-1894) ומספחת את טאיוואן. היא משתתפת בדיכוי מרד הבוקסרים בסין ב-1900 ומנצחת את רוסיה במלחמת רוסיה-יפן בשנים 1905-1904.

בראשית המאה העשרים, ב-1902 ועד שנות העשרים של המאה, הציר המרכזי של מדיניות החוץ והביטחון של יפן היה ברית צבאית שהלכה והעמיקה עם המעצמה החזקה ביותר באותה תקופה, הברית עם בריטניה.

בשלב השני, יפן הופכת ממעצמה אזורית למעצמה עולמית. זאת בעקבות השתתפותה במלחמת העולם הראשונה, כמובן בצד המנצח. יפן משתתפת בייסוד חבר הלאומים והיא חברה במועצה היוקרתית של חבר הלאומית לצד בריטניה, צרפת ואיטליה, אך עדה יום היא אינה חברתה במועצת הביטחון של האו״ם.

בראשית שנות העשרים, בריטניה מבטלת את הברית מטעמים שלה וביפן מתגבשת התחושה שהמעצמות חוסמות את קידום מעמדה הבינלאומי ואף מהוות סכנה לביטחונה ולרווחתה.

בשנות השלושים והארבעים, יפן מבצעת מסע התפשטות אימפריאליסטי נרחב, באסיה ובאוקיינוס השקט. לאימפריאליזם היפני היו שלושה ממדים: אידיאולוגיה של שחרור אסיה מעול האימפריאליזם ושגשוג משותף בהנהגתה. הייתה גם הצעה אינטלקטואלית של השגשוג המשותף הבא לידי ביטוי במודל פיתוח בדמות ״מעוף דמוי-החץ של להקות האווזים״. כלומר, כולם מתפתחים, אך יפן תמיד מובילה. דבר נוסף הם המעשים – תוקפנות, ניצול ואכזריות.

בשנות השלושים ואילך יפן עוברת לניסיון ליצור סדר עולמי חדש, כאשר ליפן תהיה שליטה בלעדית באסיה, לארצות הברית בצפון ודרום קוריאה, ולמדינות הציר – גרמניה ואיטליה, באירופה. התוצאה הייתה מלחמה עקובה מדם, מפלה צורבת של יפן, הרס של רוב ערי יפן. ונוסף לכל, לראשונה בהיסטוריה – כוחות זרים כובשים את יפן ונאלצת לאפשר קיום בסיסים אמריקנים על אדמת יפן. לאחר המלחמה, יפן הפיקה מספר לקחים:

* לחסות בצל המעצמה העולמית בה׳ הידיעה. לכן, יפן חותמת על ברית צבאית עם ארצות הברית שהולכת ומתהדקת עם השנים, עד היום.
* להשתלב במערכת הבינלאומית הקיימת ולהפיק ממנה את מירב התועלת האפשרית. לא לנסות לשנות אותה.
* לקיים צבא בעל משימות הגנתיות בלבד יכולות מוגבלות ללחימה.
* לשקם את מעמדה הבינלאומי באמצעות הכלכלה – סחר, סיוע חוץ והשקעות.
* להצטרף לארגונים בינלאומיים, אך לשמור על פרופיל דיפלומטי בינלאומי נמוך ולהעלותו בזהירות ובהדרגתיות.

קווים אלו היו הבסיס למדיניות החוץ והביטחון של יפן עד 1990-1991. מאז, חל בו סחף. זמן קצר לאחר סיום הכיבוש באפריל, 1952, יפן התקבלה למספר ארגונים בינלאומיים, כולל חלק ממה שמכונות הסוכנויות המיוחדות של האו״ם. אולם, לאו״ם עצמו, יפן התקבלה רק ב-1956. ברוח המתווה, יפן התמקדה בתחום הכלכלי ושמרה על פרופיל נמוך בתחום הדיפלומטי, ועל אחת כמה וכמה בתחום הצבאי. עם זאת, כבר ב-1975 יפן נמנתה על המדינות המייסדות של ה-g6 שלימים הפכה ל-g7. כלומר, הפורום של המדינות החזקות בעולם.

בשלהי שנות החמישים עד שנות השבעים יפן עוברת תהליך פיתח כלכלי מואץ. ב-1970 כלכלת יפן היא השנייה בגודלה בעולם. מעמדה הבינלאומי קיבל תנופה ב-1963, כאשר התקבלה ל-OECD היוקרתי. בעשורים האחרונים יפן מעלה פרופיל בתחומים שונים: יפנים תופסים מעמדות בכירות ביותר כולל ראשות ארגונים בינלאומיים (ארגון הבריאות הבינלאומי, המזון והחקלאות, אנרגיה). היא מקבלת מעמד מיוחד בקרן המטבע הבינלאומית. בנוסף, יפן יוזמת רפורמות ארגוניות ניהוליות ופיננסיות באו״ם.

מדיניות הביטחון

מאז מלחמת העולם השנייה, יפן אינה מעורבת בפעילות מלחמתית, אלא התרכזה בפן הכלכלי – שיקום מהרס המלחמה ופיתוח בדרכה להיות מעצמה כלכלית. עם זאת, יפן בנתה בהדרגה את אחד הצבאות המודרניים בעולם.

מדיניות הביטחון של יפן נשענת על שני אדנים: האחד, סעיף 9 בחוקה החדשה והשני, הסכם ההגנה בין יפן לארה״ב.

החוקה החדשה נוסחה על ידי וועדה שמונתה על ידי הגנרל מקארתור ובנוסח המקורי שלה זה עתה נעשו מספר שינויים לבקשת ממשלת יפן. סעיף 9, שהקנה לחוקה את הכינוי הפציפיסטי, מונע מיפן לעד על זכותו לנהל מלחמה, להפעיל כוח צבאי או לאיים בכוח צבאי כאמצעי לפתרון סכסוכים בינלאומיים. החוקה לא שונתה עד היום.

ב-1976 התקבלה החלטה להגביל את תקציב הביטחון של יפן לכדי עד 1% מהתמ״ג. לכאורה אחוז נמוך, אולם כאשר התמ״ג של יפן הוא השני בעולם ושלישי אחרי סין, תקציבי הביטחון, למשל, 42 מיליארד ב-2015, אפשרו לבנות בהדרגה צבא מודרני.

בניית הצבא באה לידי ביטוי בכך שאותו סעיף 9, שהקנה לחוקה את הכינוי פציפיסטי, מתבסס על פרשנות גמישה. ממשלת יפן מפרשנת את הסעיף כרצונה.

ב-1951 נחתם חוזה שלום עם מדינות שלחמו נגד יפן, להוציא את ברית המועצות, סין והודו. במקביל, נחתם הסכם הגנה עם ארצות הברית. הכיבוש הסתיים ב-1952.

הסכם ההגנה בין יפן לארצות הברית כולל שני מאפיינים בולטים: האחד, ארה״ב מתחייבת להגן על יפן ואילו יפן אינה מתחייבת להגן בחזרה. השני, יפן מתירה לארה״ב להשאיר בשטחה בסיסי צבא.

בהתפתחות מדיניות הביטחון של יפן, ניתן להבחין בין שתי תקופות:

* עד סוף המלחמה הקרה, מלחמת המפרץ (1991) אז אנו רואים התפתחות הדרגתית במסגרת הגבלות חוקיות.
* מאז מלחמת המפרץ ועד ימינו – אנו עדים לביטול חלק מההגבלות והעלאה של הפרופיל היפני בתחומים שונים.

במערכת הפוליטית היפנית ניתן להבחין בשלוש עמדות כלפי ביטחון: ׳ניטרליות לא חמושה׳ ביריבות הבין גושית, ״פרמגטיזם״ כלומר המתווה של יושיטה והעמדה השלישית – ״רביזיוניזם״ שפירושו ביטול סעיף 9, ביטול ההגבלות הביטחוניות שיפן הטילה על עצמה.

המדיניות הנשלטת עד לאחרונה, הייתה המדיניות הפרגמטיות. כאשר השמאל והזרם הפרגמטי, בלמו את הרביזיוניסטים. מאז תום המלחמה הקרה, ובמיוחד מאז מלחמת המפרץ, הניטרליות מאבדת משמעות. ובד בבד, כוחו האלקטורלי של השמאל היפני מצטמק. כך שהזרם הפרגמטי בירידה והרביזיוניסטי, המפלגה השלטת, בעלייה.

אבולוציה של תפיסות הגנה

בשלב הראשון עד שנות ה-80 אין ליפן אויב פוטנציאלי, גם לא ברית המועצות. בשלב השני בשנות ה-80, ברית המועצות אכן הופכת לאויב פוטנציאלי, כי היא מקרבת כוחות לעבר מזרח אסיה. בשלב יותר מאוחר, הסכנה באה מצפון קוריאה וסין המתרוממת משנות ה-90 – ואז אנו עוברים לסוג אחר של סכנה – ״טרוריזם לא מדינתי״.

הצבא בעיני הציבור

כיצד הציבור היפני תופס את הצבא שלו? גם כאן, אנו עדים לאבולוציה. בשלב הראשון, הייתה רתיעה וחשדנות, בעיקר בגלל הטראומה של המלחמה ויפנים רבים מאשימים בכך את הצבא. בשלב השני, הצבא מתקבל כרע הכרחי – הנסיבות משתנות ואיתן משתנה גם תחושת הסכנה. בשלב האחרון, של ימינו ממש, היפנים תופסים את הצבא בהערכה. וזה קרה במיוחד לאחר האסון המשולש ב-2011, הצונאמי ואסון הכורים הגרעיניים, כאשר הצבא היפני מילא תפקיד חשוב בפעולות ההצלה.

הזיכרון ההיסטורי

חוזה השלום שיפן חתמה ב-1951, כלל בין היתר, התחייבות להעניק שילומים למדינות שיפן כבשה ודיכאה. יפן עמדה בהתחייבותה, לאחר שבמשך מספר שנים, היא ניהלה משא ומתן עם כל אחת מהן על גבוה וצורת השילומים.

יוצאת מהכלל הייתה טאיוואן שבלחץ אמריקאי גילתה ״נדיבות״, ובכך ויתרה על חלקה בשילומים.

יפן אמנם חזרה בהדרגה למשפחת העמים ורכשה בה מעמד בכיר, אך לא כך תם הפרק בהיסטוריה של יפן. בפרק שמכונה ״העידן שלאחר המלחמה״, נשארו משקעים המעבירים על יחסי יפן עם מדינות שונות ועל תדמיתה בעולם. המשקעים הם משני סוגים עיקריים. האחד, סכסוכים טריטוריאליים בין יפן לשכנותיה, בצפון מזרח אסיה – עם אסיה, סין, טאיוואן ודרום וצפון קוריאה. המשקע השני הוא מה שמכונה הזיכרון ההיסטורי – חילוקי דעות בתסריטים שונים לגבי עובדות ומשמעותן. כלומר, כיצד יפן האימפריאלית התנהגה, במיוחד כלפי שכנותיה באסיה וגם אזרחי מדינות מחוץ לאסיה, ששהו באסיה, ומה המשמעות שיש לייחס להתנהגות כזו. מהתסריטים השונים נובעות גם ציפיות שונות לגבי מה על ממשלת יפן לעשות.

תסריטים וציפיות אלו הן שיח מתמשך המתנהל ברמות שונות של עוצמה ובלטות. בעשורים האחרונים הוא אף הגיע לשיא שלוש פעמים: ב-1995 במלאת חמישים שנה מאז סיום המלחמה, ב-2005 במלאת שישים שנה וב-2015 במלאת שבעים שנה. בכל אחת מהשנים השיח התמקד בהצהרה. ההצהרות לא שיקפו במדויק את תפיסתו של ראש הממשלה, אלא ביטאו מכנה משותף בין עמדות ותפיסות בקרב האליטה הפוליטית בזמן הנדון.

אפשר לחלק את היפנים המשתתפים בשיח לשני זרמים: הזרם הליברלי והזרם הרביזיוניסטי.

הזרם הליברלי מקבל אל ממצאי מרבית ההיסטוריונים והזרים, ואת המשמעויות שאלה מייחסים לממצאים אלה. זרם זה מציג את יפן באור שלילי ביותר ובתוקפנות אימפריאליסטית קולוניאליסטית, כלפי מדינות שכנות שאליהן יפן פלשה, כבשה אותן ודיכאה את הממשלים והאזרחים באותן הארצות. בנוסף, מעשי זוועה שיפן עשתה בשבויים ואזרחים. כמה דוגמאות להמחשה: הטבח בננקינג בדצמבר 1937, אז נרצחו מאות אלפי אזרחים חפים מפשע. דבר נוסף הוא מה שנקרא מסע המוות של באטא׳אן, לאורך של 106 קילומטר אל מחנות שבויים שהצבא היפני כפה באכזריות על כשבעים אלף שבועיים אמריקאים ופיליפינים.

הזרם הרביזיוניסטי, כשמו כן הוא, כופר בממצאים ובמשמעויות אלו, וטוען לממצאים ומשמעויות אחרות. הם מציירים תסריט אחר: יפן לא פלשה, היא רק ״התקדמה״ למדינות השכנות. מטרתה הייתה לשחרר את שכנותיה מעול האימפריות הקולוניאליסטיות המערביות ולקדם אותן כלכלית ותרבותית, כמובן בהנהגתה של יפן. למשל, באשר לננקינג, אלה טוענים כי לא היה שם טבח, להיפך. הצבא היפני שיחרר את ננקינג מהדיכוי האכזרי שביצע הצבא הסיני. באשר למספר הנפגעים, לרוויזיוניסטים יש גרסאות שונות: קודם כל, יש את הטוענים שלא היו נפגעים. אחרים אומרים שלא היו מאות אלפי נפגעים, אלא הרבה פחות. ויש כאלה שטוענים שהטענה מופרכת מסיבה פשוטה מאוד: כשהגיע הצבא היפני לננקינג, היו בה רק 250 אלף תושבים. באשר למסע המוות בבטא׳אן, אלה טוענים כי כולם סבלו. גם השבויים וגם החיילים. המסע הזה היה כוח המציאות.

בנוסף, הרוויזיוניסטים טוענים כי לא היו בתי בושת, אלא ״תחנות נחמה״ לחיילים היפנים במטרה להעלות את מורל החיילים ולמנוע מהם לבצע מעשי אונס של נשים חפות מפשע.

הזיכרון ההיסטורי בספרי הלימוד בהיסטוריה

בספרי הלימוד, התקופה של שנות השלושים ותקופת המלחמה, מוזכרת בקיצור נמרץ ובניסוחים סטריליים. במשרד החינוך, המשרד השמרני ביותר בממשל יפן, פועלת ועדה הבוחנת ומאשרת או פוסלת את ספרי הלימוד. חברי הועדה הם אנשים המתאימים בהשקפותיהם למשרד החינוך, כך שהוועדה פוסלת ספרים המתארים את התקופה ההיא באופן ביקורתי לטעמה.

התוצאה, כמובן, ידע דל הגובל בבורות בקרב הציבור היפני. לעומתם, הליברלים מאשימים את הממשל היפני בטיוח העובדות. לעומתם, הרוויזיוניסטים, שוב טוענים שספרי הלימוד מפריזים בביקורת. ב-1996 אלה ייסדו אגודה בשם האגודה לרפורמה בספרי הלימוד בהיסטוריה, הפועלת לחיזוק התכנים הלאומיים, לאומנים, בספרי הלימוד.

הציפיות מממשלת יפן באות מהזרם הליברלי, מהיסטוריונים ביפן ובחו״ל, ומממשלים של מדינות במיוחד סין וקוריאה. כולן טעונות ונתונות לפרשניות שונות. המילים הן קודם כל הודאה בעבודות כי שהן מוצגות על ידי הליברלים ההיסטוריונים. במיוחד המילים שלטון קולוניאלי, שגרם לסלב רב לתושבים או המילה תוקפנות. לא רק זה, יפן צריכה להביע חרטה ולבקש סליחה. ואם זה לא מספיק, על המילים האלו להיאמר בכנות.

במשך מספר עשורים בהזדמנויות שונות ראשי ממשלה, שרים והקיסר, הביעו את צערם לגבי אחריותה של יפן לסבלם של עמים אחרים. השיא הראשון היה הצהרתו של ראש הממשלה מוריאמה ב-1995. הוא אמר את המילים שציפו שיאמר. הוא השתמש בביטויים הבאים: שלטון קולוניאלי ותוקפנות. נזקים וסבל עצומים לאזרחי מדינות רבות, במיוחד לאסיה. אלה עובדות היסטוריות שלא ניתן להפריכן והביע על כך חרטה עמוקה. אבל, ההצהרה הייתה מתובלת בביטויים נוספים שהוא נאלץ להכניס שלדעת המקטרגים, העידן על חוסר כנות.

השיא השני היה הצהרתו של ראש הממשלה קואיזומי ב-2005. בעוד מוריאמה השתייך לזרם השמאלי של המפה, קואיזומי שייך לזרם הימני הלאומי. הוא חזר על המילים שנכללו בהצהרה של מוריאמה, אולם, המילים הללו היוו חלק קטן יחסית של ההצרה שלו. תגובת המקטרגים הייתה דומה לתגובתם להצהרה של מוריאמה עשר שנים קודם לכן.

השיא השלישי היה הצהרה של ראש הממשלה אבה ב-2015. מדובר ברוויזיוניסט מושבע, אשר הרוויזיוניסטים ביפן, הם הגרעין הקשה של התמיכה האלקטורלית שלו. בחודשים שקדמו להצהרה, הביעו דעות והעלו השערות מה יאמר ומה לא. לפרקים יאבה פיזר רמזים כדי לבדוק את תגובות הציבור. בסופו של דבר, אבה חזר על כל המילים הטעונות, כולל בקשת הסליחה. אולם ההצהרה כללה הרבה מעבר לכך – מה שפתח פתח לפרשנויות מנוגדות. המצדדים בו, מדגישים את העובדה שההצהרה היא הצהרת קבינט מדודה ומאוזנת, הסוקרת באריכות את העבר ומתייחסת באריכות לעתיד, עם קריאה לדורות הבאים לזכור את העבר. מבחינתם אבה פותח דף חדש בהיסטוריה של יפן עם שכניה.

המקטרגים, והם הרוב ביפן ובעולם, אומרים אמנם שההצרה כוללת את המילים הטעונות, אולם הם עטופות במלל ארוך שלמעשה מעקר את משמעותן. כלומר, לא מובעים רגשי חרטה וסליחה בכנות.

שיח הזיכרון ההיסטורי לא הסתיים. הצדדים עדיין דבקים בעמדותיהם והשיח נמשך, אם כי בווליום נמוך יותר, עד שיא חדש במוקד.

**מדיניות החוץ של יפן – יחסים עם מדינות ואזורים**

יחסי יפן – ארצות הברית

הציר המרכזי במדיניות החוץ והביטחון של יפן עם ארצות הברית, היא הברית הבלתי סימטרית בין המדינות. ביחסים המיוחדים ניתן להבחין באורות ובצללים.

נהוג להעריך את היחסים המיוחדים של יפן וארצות הברית, מאז תום המלחמה ועד ימינו, כסיפור הצלחה דו צדדי. שתי המדינות הפיקו תועלת רבה מהיחסים. ולא רק, יחסים אלה נתפסים גם כתרומה חשובה למדינות האזור ומסווגוים ל״אורות״ ו״צללים״.

יחסי האורות בין יפן-לארה״ב:

ארה״ב תרמה תרומה ניכרת לפיתוח המהיר של הכלכלה היפנית. תחילה, כאשר יפן הייתה תחת כיבוש אמריקאי מ-1945 ועד 1952, האמריקאים שחררו את יפן מעול הצבא והימין הפוליטי הקיצוני וחיזקו את הגורמים הדמוקרטיים, על ידי מספר רפורמות. זאת ועוד, יפן קיבלה מארצות הברית חוזה ביטחון ו׳מטריה גרעינית׳, שאפשרו לה להקצות לביטחון רק עד אחוז אחד בלבד מהתמ״ג, ולהתמקד בשיקום ובפיתוח הכלכלה.

בנוסף, יפן קיבלה מארצות הברית תמיכה במאמציה להצטרף מחדש למשפחת העמים, על ידי קבלתה לאו״ם ולארגונים אחרים. וזה לא הסוף - במשך עשרות שנים ארצות הברית פתחה לרווחה את השוק שלה לייבוא מיפן.

מבחינתה של ארצות הברית – זו קיבלה אישור לקיום בסיסים צבאיים על אדמת יפן, גם לאחר תום הכיבוש ועד ימינו. הבסיסים נועדים לא רק להגנת יפן, אלא גם כבסיס יציאה של כוחות אמריקנים לזירות שונות באסיה. בנוסף, ארה״ב קיבלה מדינת לוויין במלחמה הקרה – תמיכה דיפלומטית והצגת יפן כחלון ראווה להצלחה של מדינה דמוקרטית בהשוואה למדינות הנחשלות של הגוש הסובייטי באסיה.

נוסף על כך, בסיוע החוץ שיפן העניקה למדינות מתפתחות, ניתנה עדיפות למדינות בעלת חשיבות אסטרטגית לארצות הברית, למשל, טורקיה.

מאז שיפן הגיעה לרמת גבוהה של פיתוח כלכלי, היא משתתפת במימון חלק מהוצאות האחזקה של הכוחות האמריקאים ביפן. השתתפות זו, מכונה תקציב הסימפתיה. כמו כן, יפן רכשה ומחזיקה אגרות חוב ממשלתיות של ארצות הברית, בסדרי גודל המאפשרים לממשל ארה״ב לממן פרויקטים מעבר ליכולתו הכלכלית בתקופות שפל. בנוסף, יפן גם מסייעת לארצות הברית לשמר את מעמדה באזור אסיה.

יחסי יפן-ארה״ב נתפסים גם כסיפור הצלחה אזורי, אסייני. שיתוף הפעולה בין שתי המדינות תרם תרומה חשובה לבלימת התפשטות הקומוניזם באסיה, ליציבות פוליטית ולפיתוח הכלכלי של האזור. מצד אחר, השותפות בבסיסים האמריקאים ביפן, הפגינו אצל שכנותיה של יפן חששות מפני החזרה של המדינה למיליטריזם ותוקפנות. כמו כן, שתי המדינות שיתפו פעולה בפיתוח כלכלי של האזור. למשל, יוזמת ׳הבנק לפיתוח אסיה׳.

יחסי הצללים בין יפן לארה״ב:

תקופת הכיבוש האמריקאי ביפן, התחלקה לשתי תקופות משנה השונות באופיין. בתקופה הראשונה, 1945-1948 הדגש היה על דה מיליטריזציה ודמוקרטיזציה. אז פורק הצבא, נחקקה חוקה דמוקרטית והושתתו רפורמות חברתיות, כלכליות ופוליטית שנועדו לבסס את הדמוקרטיה. אולם, ב01948 עם ענני המלחמה הקרה באופק ואי היציבות הפוליטית ביפן, הדגש מצד האמריקאים השתנה לשיקום ויציבות – חיזוק הימין והגבלת השמאל.

הצל השני מבחינה של יפן הוא שארה״ב מתערבת ומשפיעה יותר מדי בענייניה הפנימיים. הצל השלישי הוא בקשר ליחסי יפן-סין. עד 1981, ארצות הברית לא הכירה בסין העממית והפעילה לחצים על יפן ומדינות אחרות לעשות כמוה – דבר שהיה גורם למתח בין יפן וסין.

הצל הרביעי בא לידי ביטוי בבסיסים האמריקאים המעידים על היותה של יפן כבת החסות של ארה״ב. למרות שהרוב המכריע של האליטה היפנית דוגל בהמשך הברית הצבאית, בקרבם יש חילוקי דעות לגבי היקף הנוכחות הצבאית האמריקאית ביפן.

נוסף לכך, הבסיסים באוקינאווה מהווים כשני שלישים מסך כל הבסיסים האמריקאים. בעיניי התושבים המקומיים, הבסיסים הם בעיקר מטרד סביבתי ובטיחותי. סוגייה זו היא גורם מתח בין ממשל אוקינוואה לבין ממשל טוקיו ובשל כך, גם בין הממשל בטוקיו לממשל בארצות הברית.

גם מבחינת ארה״ב לא הכל ורוד. במשך עשרות שנים, הסחר בין שתי המדינות היה א-סימטרי לטובת יפן. ארצות הברית פתחה את השוק שלה לרווחה, בעוד שיפן הטילה הגבלות שונות על ארה״ב. מצד אחד, הדבר הקל על חברות יפניות לחדור לשוק האמריקאי – מה שפגע במספר תעשיות אמריקאיות מקומיות. מצד אחר, ההגבלות על ייבוא אורז, מוצרי חקלאות אחרים ותרופות מארצות הברית ליפן – פגעו בחקלאים ובתעשיית התרופות בארה״ב. התוצאה במישור הפוליטי הייתה מתח ביחסים, מתח ולחצים אמריקאים על ממשלת יפן, לפעול לאיזון היחסים.

ליחסים המיוחדים של יפן וארה״ב, הייתה השפעה שלילית על יוזמות כלכליות באסיה בשני מקרים בולטים. האחד, ב-1997 היה משבר פיננסי באסיה, שהחל בתאילנד ועבר למדינות אחרות באזור ומעבר לו, בעקבותיו יצאה יפן ביוזמתה להקים קרן מטבע אסייתית שמטרתה הייתה לסייע למדינות אסיה אם בעתיד יחוו משבר פיננסי דומה. ארה״ב הטילה וטו, כי חששה הדבר יפגע בקרן המטבע הבינלאומי, לה יש מעמד בכיר.

ב-12013 סין הציע לייסד את הבנק האסייני להשקעות בתשתיות. עד סוף 2015, כמעט כל מדינות אסיה ומספר מדינות מערביות הצטרפו כמדינות מייסדות, חוץ מארה״ב ויפן. לסיכום, היחסים המיוחדים החלו בין כובש לנכבש. אם כי, כובש נאור ונכבש מרוצה בדרך כלל.

יחסי יפן-סין:

ההיסטוריה ביחסים אלו ארוכה ומגוונת. ראשית, במשך מאות שנים יפן הייתה מדינת חסות של סין, עד אמצע המאה ה-19. היסטורית, ליפן ״חוב״ עצום לסין על ייבוא מסין, דברים שונים שלאחר התאמה ליפן הפכו לאפיונים יפנים בולטים. הייבוא הזה כלל את הכתב הסיני, בודהיזם, קונפוציוניזם ישירות מסין, הקיסרות, רפואה סינית, ארכיטקטורה ותכנון ערים, והכללים הבסיסיים של טקס התה.

באמצע המאה ה-19 התהפכו היוצרות: סין נחלשה, נאנקה תחת האימפריאליזם המערבי ויפן, שהפכה למדינה מתועשת וחזקה צבאית, נקטה בצעדי תוקפנות כלפי סין. כלומר, מלחמת ׳סין-יפן הראשונה׳, 1984-1895, אז היפנים הביסו את הסינים.

עם סיום מלחמת העולם הראשונה, כאשר יפן הייתה בצד המנצח, היא קיבלה שליטה לאורך מסילת הברזל בבנצ׳וריה אשר בצפון-מזרח סין. ב-1931, יפן כבשה את מנצ׳וריה והקימה בה מדינת בובה בשם מנצו׳קרו.

במלחמת ׳סין-יפן השנייה׳, 1937-1945, כבשה יפן שטחים בסין, אך לא הצליחה לכבוש את כולה. לאחר המלחמה ב-1951, בעת המחלמה קרה, סין לא משתתפת בוועידת השלום. בלחץ ארצות הברית, יפן לא מכירה בסין ולא מקיימת עמה יחסים דיפלומטיים, אך בעקבות ההכרה המפתיעה של ארה״ב בסין (1971) יפן מזדרזת לחתום על הודעה פומבית משותפת ועיקרה היא הצהרה על תחילת יחסים נורמליים. רק ב-1978, לאחר משא ומתן ארוך נחתם הסכם שלום בין המדינות.

הסוף של שנות ה-90׳ היה עשור של מיתון ביפן. אבל בשנים 2001-2009, מתחדשת הצמיחה שהייתה בעיקר מוטת ייצוא, לארצות הברית ובמיוחד לסין המתחזקת כלכלית.

בתחום הביטחוני, ההתעצמות הצבאית של סין ותכנית הגרעין של צפון קוריאה, מעוררת ביפן תחושות סכנה לביטחונה ומחזקת את הגורמים הרביזיוניסטים בממשל היפני, שעד אז היו במיעוט. תהליך שהגיע לשיא בתקופת כהונתו השנייה של ראש הממשלה אבה, מ-2012, עם חקיקת חוק ההגנה העצמית הקולקטיבית וביטול האיסוף הגורף על ייצור אמצעי לחימה.

בנוסף, בשנים אלה מתעצמים המתחים בסוגיית הזיכרון ההיסטורי והסכסוך הטריטוריאלי בעניין הריבונות באיי סנקאקו – הנמצאים בשליטת יפן. סין, לעומת זאת, קוראת לאיים אלה – דיאויו, טאיוואן ודיאוטאי. יפן סיפחה את האיים, יחד עם סיפוח טאיוואן, ב-1895 ומאז האיים בשליטתה. איים אלה בעלי חשיבות אסטרטגית, כלומר קרבה לנתיבי ים חשובים.

רק ב01972 הסינים התעוררו וערערו על הריבונות היפנית באיים, זאת לאחר שהתגלו בסביבה אוצרות טבע. ב-2012 מושל טוקיו שבר את הסטטוס קוו בהכרזה על כוונתו לרכוש חלק מהאיים בכספי ציבור. תגובת סין הייתה חריפה. בניסיון להפיג את המתח, ראש ממשלת יפן הכריז על הלאמת האיים. בפועל, שפך שמן למדורה. מאז המתח הולך ומסלים וכל צד נוקט בצעדים הנתפסים על ידי הצד השני כפרובוקציה. ארה״ב נגררת ונאלצת להקצות לאזור כוחות מתוגברים כדי להרתיע את סין.

יחסי יפן-טאיוואן

טאיוואן הייתה קולוניה יפנית מסוף מלחמת סין-יפן הראשונה. כלומר, עד 1945. בתקופה הקולוניאלית, היחס היפני לטאיוואן היה הרבה פחות קשוח מאשר לקוריאה. פותחו תשתיות ויחסים הדוקים התפתחו.

לאחר המלחמה, טאיוואן חוסה בצלה של ארצות הברית ״שכנעה״ את נשיא טאיוואן הראשון להפגין בנדיבות כלפי יפן המובסת ולוותר על שילומים.

בין יפן וטאיוואן התקיימו יחסים דיפלומטיים, כלכליים ותרבותיים עד 1972. אל עם ההכרה בסין, התנתקו היחסים הדיפלומטיים. עם זאת, היחסים בכל הרמות נשארו הדוקים כולל יחסים, מעין דיפלומטיים.

יחסי יפן-קוריאה

היסטורית, ליפן חוב ניכר כלפי קוריאה ולקוריאה חשבון ארוך עם יפן. ראשית, לפני מאות שנים קוריאה הייתה ממוצא האליטה היפנית – כולל משפחת הקיסר היפנית. הייבוא המגוון מסין, עבר דרך קוריאה ובחלקו עבר התאמה קוריאנית לפני שהגיע ליפן. והיה גם ייבוא ישיר מקוריאה, למשל, דברי אומנות.

ומה היו החשבונות לחובות אלה? מלחמה סין-יפן הראשונה החלה עם כיבוש קוריאה. לאחר המלחמה, קוריאה הייתה תחת השפעה רוסית. מלחמה רוסיה-יפן (1904-1905), כללה את כיבוש קוריאה שלאחריה הפכה לבת חסות של יפן וב-1910 לקולוניה יפנית, עד 1945. הקולוניאליזם היפני בקוריאה היה נוקשה ואכזרי. אמנם היפנים הקימו תשתיות פיתוח ובירוקרטיה מתפקדת, אבל המטרה הייתה, להפוך את הקוריאנים ליפנים לכל דבר ועניין, כולל ערכי תרבות ושפה.

יחסי יפן-דרום קוריאה:

ב-1951 דרום קוריאה הייתה בין החותמות על חוזה השלום עם יפן. אולם עד 1965, בין המדינות שרר מתח והיו התלקחויות. אז בתיווך אמריקאי נחתם הסכם היחסים הבסיסיים בין שתי המדינות שכלל יחסים דיפלומטיים והסדר כל הנושאים שהיו שנויים במחלוקת, סיוע כלכלי וטכנולוגי אדיב מיפן. כך היחסים מתהדקים ויפן תורמת תרומה חשובה להתפתחות הכלכלית של קוריאה, כמודל לפיתוח ביחסי מסחר ובהשקעות הון יפניות.

אך שני סוגי סכסוכים מעיבים על היחסים: סכסוך טריטוריאלי הבא לידי ביטוי במספר סלעים העשירים במרבצי גז טבעי שיפן תובעת ריבונות עליהם. באשר לזיכרון ההיסטורי, הטיעונים דומים לטיעוני סין, נשות הנחמה ספרי הלימוד בהיסטוריה.

בשנת 2016 המתח מופג בדרג הבין ממשלתי בעקבות שלוש התפתחויות. האחת, תחושה משותפת של התחזקות האיום הביטחוני מצפון קוריאה. השנייה, לחץ של ארה״ב על שני הצדדים. השלישית, הצהרת ראש הממשלה אבה ב-2015 לציון 7 שנה לסוף המלחמה, בה אמר אבה את המילים המצופות: תוקפנות, סבל, חרטה וסליחה. בדצמבר 2015 נחתם בין המדינות הסכם המהווה סיום הסכסוך.

יחסי יפן-צפון קוריאה:

צפון קוריאה חולקת עם דרום קוריאה את המשקעים ההיסטוריים. לאלו נוספו מקורות מתח משני הצדדים. מבחינת צפון קוריאה, יש שלושה מתחים: האחד, לאור היותה של יפן בת חסות של ארצות הברית. השני, קיום בסיסים אמריקאים ביפן מהווים איום על צפון קוריאה. והשלישי, הקרבה למרות המתחים בין יפן לדרום קוריאה.

מבחינתה של יפן, תכנית הגרעין של צפון קוריאה, גורל אזרחים יפנים שנחטפו על ידי סוכנים צפון קוריאניים.

בעבר, יפן ניסה לנהל משא ומתן לקראת חתימת הסכם שלום אך נתקלה בהתנגדות צפון קוריאה. יפן העניקה לה סיוע הומניטרי והייתה חלק מהסדרים בינלאומיים עם הצפון של סיוע כלכלי ואספקת אנרגיה.

הגלגל התהפך ב-1998, כאשר צפון קוריאה שילחה טיל ׳טייפודונג 1׳, אשר עבר מעל הטריטוריה של יפן, מבלי הודעה מוקדמת. בתגובה – הטילה יפן סנקציות וזמנית הקפיאה הסיוע.

ב-2002 ראש ממשלת יפן דאז, קואיזומי, טיפוס חריג בנוף היפני, ערך ביקור פתח בפיונגיאנג בירת הצפון. במפגש זה הושגו שתי הסכמות עיקריות: אחת, קואיזומי התנצל על העבר היפני בקוריאה והבטיח סיוע נדיב. השני, קים מצדו הסכים לעשות ויתורים בתכנית ניסוי הטילים ולעמוד בהתחייבויות בעניין תכנית הגרעין, וגם הודה לראשונה והתנצל בסוגיית החטופים היפנים.

צפון קוריאה מתעתעת ביפן ובמעצמות אחרות. ניסויים גרעיניים של קוריאה ב-2006, 2009 ו-2013 ובמיוחד שני ניסויים ב-2016 ושילוח טיפים לים בתוך הטריטוריה היפנית, הגדישו את הסאה עבור היפנים, הקוריאנים, ארה״ב ואף האו״ם. בתגובה, מוטלות סנקציות וכיום, המתח בשיאו ביפן, בדרום קוריאה ובארצות הברית. בפני שלושתן עומדות שתי אופציות. אופציה אחת, היא אופציית המקל, להחריף את הסנקציות, להגביר היערכות כוחות ותמרונים בקרבת הצפון ולאיים בתקיפה כאשר הצפון תאיים לתקוף. הגזר הוא, להסיג את הכוחות, להפסיק תמרונים ולשכנע את הצפון שאין כוונה לפגוע במשטר.

יחסי יפן-אסיה-האוקיאנוס השקט

מאד המלחמה, חלו באזור שינויים מרחיקי לכת, ועמם חל שינוי גם באופן היחסים שיפן מקיימת עם האזור. יחסי יפן עם דרום מזרח אסיה ואוקיאניה, במיוחד אוסטרליה הם המקרה היחיד לא רק של התפיסות עם אזור שיפן הייתה אויבו, אלא גם של התערות מחדש של יפן באזור זה.

יפן ממעמד של אויב למעמד של מנהיגות

זמן קצר לאחר תום הכיבוש האמריקאי של יפן ב-1952, הממשל היפני החל בניסיונות לחזור לאסיה, בעשור הראשון לעצמאותה, ניסיונות אלו נדחו בגלל משקי עבר. במשך מספר שנים, בשנות ה-50, היה גם גורם מתח אחר אם כי קשור למשקעי העבר. בהסכם השילומים בסן פרנסיסקו, יפן התחייבה להעניק שילומים למדינות שכבשה במלחמה. יפן נהנתה אך ניהלה משא ומתן ארוך, עם כל אחת מהמדינות בנפרד, מה שלא תרם לטיפוח האהדה ליפן. הסכם השילומים האחרון נחתם ב-1957, רק אז אוסטרליה שלא הייתה חלק מהמשא ומתן, הייתה מוכנה לחדש את היחסים הדיפלומטיים עם יפן.

בשנות ה-60 נקטה יפן מספר יוזמות בעלות אפיונים כלכליים ופוליטיים – וגם אלה נדחו. עד 1957, יפן הייתה כבר חברה באו״ם וארגונים בינלאומיים נוספים. ב-1964 יפן הצטרפה ל-oecd. רק יוזמה אחת התקבלה – ייסוד הבנק לפיתוח אסיה, המביא תועלת ממשית רבה.

ב-1967 חל אירוע שבדיעבד התברר כאירוע מכונן בעיצוב היחסים הבינלאומיים באסיה הפסיפיק. והכוונה היא לייסוד asean על ידי חמש מדינות: אינדונזיה, מלזיה, סינגפור, הפיליפינים ותאילנד. ברוניי הצטרפה ב-1984 ובשנות ה-90 הצטרפו מדינות הגוש הסובייטי לשעבר וייטנאם, לאוס וקמבודיה. וכמו כן, הצטרפה גם מיאנמר, לשעבר בורמה. המניע של מדינות אלה היה ליישוב בעיות פנים דרום מזרח אסייתיות וקידום שיתוף פעולה על ידי הקמת האיגוד. היה הצורך לחזק את מעמד האזור מול ההשפעות של סין והמדינות הקומוניסטיות באזור, של ארצות הברית ושל יפן.

בשנות ה-70, נוכחות של חברות יפניות החלו לבלוט בדרום מזרח אסיה, חלקן במסגרת פרויקטים של סיוע חוץ, שיפן מעניקה עד היום, מאז סיום תקופת השילומים של יפן לשכנותיה כתוצאה מהמלחמה.

אז, בשנות ה-70, ההצלחה הכלכלית היפנית הייתה כבר לשם דבר. לעובדה זו התווספה התחושה שרווחה בציבור במדינות האיגוד, שהחברות היפניות מטיבות אך ורק עם האליטות המקומיות המושחתות. ב-1977 כאשר יפן השתכנעה בכושר החיות של האיגוד ובחשיבותו כמסלול לקידום מעמדה, היא החלה לקיים דיאלוגים עם האיגוד ולהשפיע על פעילותיו. באותה שנה, השינוי ביחס של יפן לאזור התבטא ב״דוקטרינת פוקודה״, שהתבטא בשני דברים עיקריים: לעולם לא להפוך למעצמה צבאית ולהשתדל לקדם את יחסי יפן עם מדינות דרום מזרח אסיה.

יחסי יפן-רוסיה/ברית המועצות/רוסיה

ליפן ורוסיה יש חשבונות הדדיים, לגבי תקופות שונות של יחסיהן. לחשבונות אלה שני מקורות עיקריים. אחד, מאבק ארוך שנים על שליטה בקוריאה, מהמחצית השנייה של המאה ה-19 עד חתימת הסכם אי ההתקפה בין יפן וברה״מ באפריל 1941.

השני, היה מה שיפן מכנים ״הסכין בכף״, לקראת סוף המלחמה, כאשר יפן הייתה על סף קריסה, הממשלה ביקשה מברה״מ לתווך בינה לבין ארצות הברית על הסכם כניעה מכובד. במקום זאת ברה״מ הפרה את ההסכם והכריזה מלחמה על יפן (1985). בעקבות המלחמה, ברה״מ השתלטה על השטחים בשליטת יפן ומצ׳וריה ועל האי סחלין, וכל שרשרת האיים בין אוקיידו, הצפוני בין ארבעת האיים העיקריים של יפן, וקמצ׳טקה הרוסית.

יפן הייתה תחת כיבוש מהכניעה ועד 1945. הכיבוש הסתיים לאור הסכם שלום שנחתם בסן פרנסיסקו ב-1951 עם ארה״ב וחלק מבנות הברית שלחמו ביפן. בהסכם זה, יפן ויתרה, יש הטוענים בלית ברירה על כל השטחים שהיו חלק מהאימפריה שלה, כולל השטחים שברית המועצות כבשה ממנה בסוף המלחמה. ברה״מ, וכיום רוסיה, עדיין מחזיקה בכל שרשרת האיים.

אולם בסיום הכיבוש ב-1952 יפו תובעת את החזרת חלק מהשטחים לריבונותה, והיא תובעת ריבונות על ארבעה איים. למעשה, מדובר בקבוצת טיים קטנטנים בשם הבומיי ושלושה איים גדולים יחסית: שיקוטן, קונאשירי ואיטורופו. יפו מכנה אותם בשם ״הטריטוריות הצפוניות״. הרוסים: ״האיים הקוריליים הדרומיים״. שני הצדדים אוחזים בנסיבות היסטוריות, משפטיות, אתיות ופרשונות שונות. למשל, יפן טוענת שאמנם היא ויתרה על השטחים אבל לא צוין למי. לעומתה, רוסיה טוענת שהשטחים שברה״מ השתלטה עליהם בסוף המלחמה נכבשו על ידי יפן במלחמת רוסיה-יפן. כיום סכסוך זה הוא הסיבה העיקרית להיעדר חוזה שלום בין שני הצדדים.

בשנים 1955-1956 נעשה ניסיון ליישב את הסכסוך בין הצדדים. ברה״מ הייתה מוכנה לוותר על שטחים ויפן עמדה להסכים. אולם בלחץ ארה״ב, יפן שבה לתבוע את האיים. במקום חוזה שלום, נחתמה הצהרה משותפת, שעיקריה היו: קץ הלוחמה, חידוש יחסים דיפלומטיים והחזרת שבויים יפנים.

בשנת 2000 ראש הממשלה שאף להגיע להסדר ונעשה ניסיון רציני לסיום הסכסוך. אז קבוצה במשרד החוץ היפני שכונתה ״הקבוצה רוסית״, ונציגים רוסיים גיבשו נוסחה ששני הצדדים יוכלו לחיות איתה, שהיה קרוב להסכם שלום מלא, אבל בפועל לא. ניסיון זה טורפד על ידי ארה״ב.

יחסי יפן עם אירופה

מאז שלהי המאה ה-19 ליחסים של יפן עם אירופה היה מעמד מרכזי במערכת יחסי החוץ של יפן. במיוחד בתחום הפוליטי-דיפלומטי ובתחום התרבותי. רוב המעצמות האימפריאליסטיות שאיתן התחרתה יפן על השפעה באסיה היו אירופאיות. עם אנגליה, המעצמה הימית החזקה, הייתה ליפן ברית צבאית שהייתה הציר המרכזי על מדיניות החוץ והביטחון של יפן, עד שאנגליה היא שהביאה את הברית לסיומה ב-1922.

אפיונים אחרים של אירופה היו מקור השראה ליפנים. למשל: אידאולוגיות, קיסרות חוקתית, סוציאליזם, קומוניזם, פשיזם, ספרות ואומנות.

**חצי האי הקוריאני**

חצי האי הקוריאני חולק ככה שצפון קוריאה בשטחה קצת יותר גדולה מדרום קוריאה. לעומת זאת בדרום קוריאה יש כפול אזרחים מבצפון קוריאה. ישנם פערי עוצמה כלכלית בין הצפונית והדרומית, התל"ג (תוצר לאומי גולמי) בדרום קוריאה הוא משמעותית הרבה יותר גבוהה מהתל"ג בצפון קוריאה (36500 אלף לעומת 1800 דולר).

הכיבוש היפני 1910-1945

לכיבוש היפני יש משקעים רבים הבאים לידי ביטוי עד היום ויוצרים מתח בין האוכלוסייה הקוריאנית והיפנית, בעיקר בא לידי ביטוי בקשר לממשלות שתי המדינות. במהלך הכיבוש היפני על קוריאה הם ניצלו את משאביה של קוריאה על מנת לקדם את כיבושים בכלל אסיה.

דבר נוסף שגרם לפגיעה רבה בקוריאה היא הפגיעה החמורה שנוצרה עקב הכיבוש בזהות הקוריאנית. שכן, קוריאנים רבים ניסו למחוק את זהותם הקוריאנית על ידי הלכת זהות יפנית. כאשר הגיעו היפנים לקוריאה, הם מצאו חברה שלא תוכל לסייע לאינטרסים שלהם במטרתם לכיבוש אסיה. על כן יפן בנתה תשתית לוגיסטית לשדרוג הכלכלה הקוריאנית במטרה לבנותה טוב כדי שתוכל לסייע ליפן בהמשך.

**חוק השמות:** היפנים חייבו את הקוראנים בשלב מסוים להחליף את השמות שלהם לשמות יפנים ועל ידי כך ישנה פגיעה נוספת בזהות הקוראינית. סוגייה זו תבוא לידי ביטוי בשאלת הפיצויים של יפן את קוריאה.

לאחר הכיבוש, האמריקאים הפעילו לחץ על היפנים לנרמל את היחסים עם קוריאה. למרות לחצים אלה, לקח זמן עד שהגיעו להסכם בשנות השישים, הסכם נורמליזציה, בו אחת הסודיות שבאה לידי ביטוי היא הסכם הפיצויים. סוגייה נוספת שבאה לידי ביטוי בהסכם זה הייתה "נשות הנחמה", נשים קוריאניות (בין השאר) שהועסקו בזנות על מנת לשרת את החיילים בזמן הכיבוש היפני. עד היום היפנים לא התנצל, ונושא זה יצר מתח רב בין המדינות שעל אף ההסכם, מתקיים עד היום.

**בקשת סליחה:** לקח שנים רבות עד שהתקבלה התנצלות יפנית על מעלליהם בזמן הכיבוש, עד שעם ציון 100 שנה לכיבוש התקבלה סליחה רצינית ומדויקת שהגדירה בדיוק מהן האבלות שנעשו לקוריאנים בידי היפנים.

המאבק לשחרור קוריאה: היעדר תמיכה בינלאומית

במהלך הכיבוש היפני (1910-1945) הקוריאנים ניסו לחפש לגיטמציה בינלאומית. אחד הרעיונות היה יצירת קטליזטור, מחאה חריפה, שהעולם יבוא וייסע לקוריאנים להשיג את עצמאותם. הקוראנים, לא הבינו נכון את הזירה הבינלאומית, שלא ראתה בקוריאה מקום חשוב שיש לסייע לו. מעצמות שונות חתמו על הסכמים עם יפן, בתחילת המאה ה-20, שלמעשה איפשרו את הכיבוש היפני וגרמו למעצמות לא להתערב בקוריאה כנגד יפן שכן זה יהיה מעשה שנוגד את האינטרסים שלהם.

סיום הכיבוש וציפייה לעתיד חדש:

עם סיום הכיבוש היפני, קוריאה מצפה לעצמאות לאחר מלחמת העולם השנייה, ומאמינה שמגיע לה לאחר כיבוש את עצמאותה. עם סוף הכיבוש החלו ועידות בנושא קוריאה, שטענו כי אין לה את התשתיות המלאות על מנת לקבל עצמאות, ולכן הם רצו לדחות את הכרזת העצמאות עד שקוריאה תיבנה. בסופו של דבר הסכימו של לאחר 5 שנים בהן יהיה כוח שיפעל ויקים את התשתיות הנדרשות, קוריאה תקבל את עצמאות (סטירת לכי לקוריאה). לקראת סוף הכיבוש, היפני מקימים מוסדות שונים על מנת לעזור לקוריאה להתמודד עם השחרור.

הסובייטים מגיעים מצפון, ומקבלים את התשתיות, ומקימים את המפלגה הקומוניסטית, הצפון קוריאנית. האמריקאים מגיעים לחלקה הדרומי של קוריאה ורואים את האופי הקומוניסטי שלטענתם נכח במוסדות ובתשתיות שהיו בשטח.

המלחמה הקרה של שתי הקוריאות:

ב45 תחילת המלחמה הקרה, נוצרות שתי הקוריאות עקב שיקולים פוליטיים פנימיים בין קוריאה הצפונית לדרומית, ושיקולים בינלאומיים, כלומר המלחמה הקרה. לפי שיקולים אמריקאים, התפיסה היא שהזירה המרכזית של המלחמה הקרה תהיה באירופה, מה שהיה מוטעה בסופו של דבר. אם יהיו קונפליקטים מחוץ לזירה האירופאית, טענו האמריקאים שזו תהיה תוכנית תחבולה של הסובייטים לגרור אותם לזירות אחרות. על כן, כל עימות בזירה האסיאתית תורגם כאירוע מקומי ולא כאירוע של המלחמה הקרה. רק עם תחילת מלחמת קוריאה, תבין ארה"ב כי המלחמה הקרה באה לידי ביטוי גם בזירה האסיאתית.

גם עם סיום המלחמה הקרה, קוריאה לא נכנסת בראש מענייניהם של מקבלי ההחלטות בארה"ב. המדינה החשובה יותר היא יפן, על כן יש להשקיע בה במקום בקוריאה. על כן, הם סייעו מעט מבחינה כלכלית, סייעו לצבא הדרום קוריאני להתפתח ולהתחזק ואז הוציאו את כל כוחותיהם מקוריאה.

הקמת שתי המדינות:

* **קוריאה הדרומית:** הרפובליקה של קוריאה בהנהגת סינגמן רי. בשלב מאוחר יותר תהפוך לדמוקרטיה.
* **קוריאה הצפונית**: הרפובליקה הדמוקרטית העממית של קוריאה בהנהגת קים איל סונג.

על הקמתן בשנת 48, שתי הקוריאות לא קיבלו את המצב כלגיטימי, מבחינתן לא ראו בחלוקה מצב קבוע אלא טעות שיש לתקן. עם הקמתן שתי הממשלות פועלות לייצוב שלטונן וזכייה בלגיטימציה פנימית ובינלאומית. במילים אחרות, ניסיון ליצירת דה-לגיטימציה של קוריאה השנייה ושל השלטון השני.

שתי הקוריאות נמנעו מכניסה לאו"ם עד שנות ה90, מכיוון שאף אחת לא הכירה ברעותה, אף אחת לא הסכימה לאפשר לקוריאה השנייה כניסה לאו"ם, לא הייתה הסכמה לכך שאחת מהן תייצג את השתיים. רק בשנות ה90 הסכימו להיכנס כשתי מדינות עצמאיות נפרדות.

עד שנות השבעים, חצי האי הקוראני (בעיקר דרום), נוקט בצורת ממשל של "קוריאה אחת". כלומר, המדיניות היא שקוריאה הדרומית לא תכיר באף מדינה שמכירה בקוריאה הצפונית.

מלחמת קוריאה 1950-1953

לפי השלטון הצפון קוריאני, ישנו הסבר פשוט לפתיחתה של מלחמת קוריאה. הוורסיה זו טוענת כי קוריאה הצפונית הותקפה ב1950 על ידי הכוחות של קוריאה הדרומית וכן גם כוחות האימפריאליסטים של האו"ם, ארה"ב ובעלות בריתה שתקפו את קוריאה הצפונית. על מנת להגן על עצמם, תקפו בחזרה הצפון קוריאנית וכבשו (או "שחררו את הדרום מהכיבוש האמריקאי" ) את קוריאה הדרומית.

הסברים הנוספים: חלוקתה של קוריאה לשתי מדינות יצרה פוטנציאל לחיכוך עתידי. מכיוון ששתי הישויות הפוליטיות לא קיבלו את החלוקה נוצר מצב של עימות עתידי. נוסף על כך, שני המנהיגים ראו את איחוד קוריאה כיעד מרכזי להשגה, שכן החלוקה היא בלתי נסבלת.

**סיבות נוספות שנתנו אור ירוק לקוריאה הצפונית אור ירוק לפעול:**

* יציאתם של הכוחות האמריקאים מקוריאה הדרומית, למעט 200 יועצים שנשארו לייעץ.
* הצהרתו של דין אצ'יסון, מזכיר המדינה האמריקאי, שקבע כי קוריאה הדרומית אינה נכללת בפרמטר ההגנה האמריקאי. הצפון קוריאנים מקבלים אור ירוק לכבוש את קוריאה הדרומית, ארה"ב אולי לא תבוא לסייע לה, קוריאה הדרומית לא חלק ממערך האינטרסים שלה.

עליונות צפון קוריאה על הדרום בתחילת המלחמה:

* הצפון קוריאנים מתחילים **בבניית תשתית צבאית** שתוכל לסייע להם "לשחרר" את קוריאה הדרומית. הם מקבלים **סיוע מברית המועצות**, חלק מהחיילים בצבא הצפון קוריאני השתתפו במלחמת האזרחים בסין וצברו שם **נסיון קרבי**.
* לעומת הצבא הדרום קוריאני שהיה מוגבל מבחינה צבאית, הצפון קוריאני היה חזק יותר, התאמן בבסיסי ברית המועצות וקיבל הספקת נשק וכד'.
* מרכיב חשוב מאוד שהיה בידי הצפון קוריאנים הוא **אלמנט ההפתעה**, כלומר, יכולתם להפתיע את הכוחות הדרום קוריאנים, ולגרום לקריסת צבאם. ההנחה הצפון קוריאנית הייתה כי עם הגעתם והכנעתם את הצבא הדרום קוריאני, אזרחי דרום קוריאה יקבלו אותם בשמחה וייסעו להם.
* המטרה היא לסיים את המלחמה במהירות יחסית כדי לא לאפשר לאמריקאים לשנות את דעתם.

השלב הראשון של המלחמה, היה מאוד מוצלח מבחינת הצבא הצפון קוראני, הצבא הדרום קוריאני קרס במהירות, וכוחות צפון קוריאנים השתלטו על דרום קוריאה. לעומת זאת, ההמשך היה רעוע יותר. קווי האספקה של הצבא הצפון קוריאני לא היו יעילים במיוחד, וכן בהמשך, נכנס הצבא האמריקאי לפעילות, יחד עם כוחות האו"ם והם נכנסים למלחמה. הכוחות גודעים את קווי האספקה ומתחילים לנוע צפון על מנת לאיים או לכבוש מחדש.

מעורבות המעצמות:

* ברית המועצות: סיפקה אמל"ח, סיוע - לקוריאה הצפונית
* ארה"ב: קיבלה פיקוד על כוחות האו"ם שכולל מספר מדינות שבאות ונלחמות בתנועה צפונה – לקוריאה הדרומית
* סין: הבהירה לאמריקאים שהם לא יאפשרו להם לנוע צפונה מידי, מעבירים מסרים

ארה"ב שמגיעה עם תפיסה בלתי מנוצחת לאחר ההישג האדיר במלחמת העולם השנייה, וכן הערכתם כי הסינים לא חזקים מספיק לאחר מלחמת האזרחים שהסתיימה רק שנה לפני כן, ולכן האיום הסיני לא מתקבל באופן רציני. כאשר האמריקאים נעים צפונה יותר מידי ומאיימים על האינטרסים הסיניים, הכוחות הסינים (מתנדבים) נכנסים ונעים דרומה. ישראל התבקשה לעזור, ולאחר מספר וויכוחים פוליטיים הוחלט לשלוח סיוע של תרופות ואספקה לדרום קוראנים, כמו גם העלו בקשה להפסקת אש, דבר שהדרום קוריאנים זוכרים עד היום בחיוב.

המחיר של המלחמה:

* מעל 2.5 מיליון פצועים והרוגים
* מעל 58 אלף הרוגים מחיילי האו״ם, מאות אלפי פצועים ואלפי נעדרים.
* לסין יש כ900,000 הרוגים ופצועים מהכוחות המתנדבים. ברית דמים הוגדרה בין צפון קוריאה וסין
* כלכלות שתי הקוריאות נפגעו אנושות מהמלחמה, התשתיות האזרחיות והצבאיות נהרסו מאוד.
* משפחות חצויות: קוריאה חולקה בין הכוחות הסובייטים לאמריקאים, עם המלחמה הגבול הזה משתנה. ישנה תנועה של משפחות שמאבדות את יקיריהן עקב אותה תזוזה. נוצר מצב שחלק מחברי המשפחה נמצאים בדרום וחלק בצפון, מבלי שיש להם יכולת לתקשר האחד עם השני.
* סיום המלחמה הוביל למתח ביטחוני בין שתי המדינות. שתי המדינות מחמשות עצמן מאוד, מה שפוגע בהן כלכלית (בעיקר קוריאה הצפונית). במקרה של קוריאה הדרומית, היא בונה כלכלה אזרחית חזקה, צבא חזק. הפוטנציאל עד היום לעימות בין מעצמתי הוא אכן בחצי האי הקוריאני.

**התפתחותה של קוריאה הדרומית:**

על אף המתחים הביטחוניים בחצי האי הקוריאני, קוריאה הדרומית מצליחה להגיע להישגים כלכליים בעיקר, משמעותיים מאוד. עד אמצע שנות השישים כלכלתה של קוריאה הצפונית חזקה יותר מהדרומית, ומאמצע שנות השישים הדבר מתהפך, על אף שמרבית משאבי הטבע הם בצפון, הדרום מצליח להתחזק.

ממדינת עולם שלישי למדינת עולם ראשון:

* **פארק צ'ונג הי היה מנהיג קוריאה הדרומית בזמן השינוי** הוא מבין כי על מנת ליצור מדינה חזקה יש לשנות את המדיניות הכלכלית ולבנות כלכלה אזרחית חזקה, שבין היתר תוכל לתמוך בכלכלה צבאית. הוא טען, כי יש לבנות כלכלה מוטת ייצור, ולהסתמך על השוק הבינלאומי. על מנת לעשות זאת יש להפעיל שלטון ריכוזי, כלומר צ'ונג הי שולט בכלכלה באופן מלא.
* הממשלה מקימה מכוני מחקר לפיתוח התעשייה ומוצרים, משקיע השקעה אדירה בחינוך ומדוגרת גבוהה במבחנים ההשוואתיים הבינלאומיים. חברות דרום קוריאניות מקבלות סיוע רב מהמדינה על מנת לבנות פרויקטים, על ידי סיוע כלכלי, פינוי בסיסים צבאיים על מנת לאפשר להן לאכלס את העובדים ועוד.
* תאגידים קוריאנים גדולים נכנסים לשוק הבינלאומי, מתחילים את התחרות מול יפן. המשבר הכלכלי באסיה ב97 מחייב את הכלכלה הקוריאנית לערוך שינויים מבניים שייסעו לה להתמודד עם הגלובליזציה. השוק מבין שאם אין תחרות אין התקדמות, כך השוק הדרום קוריאני נפתח, מתחרה בחברות בינלאומיות גדולות, והתאגידים הדרום קוריאנים מכינים עצמם טוב יותר לשוק הבינלאומי – לומדים למתג את מוצרם.

הברית הצבאית עם ארה"ב:

מרכיב חשוב מבחינה כלכלית וביטחונית בדרום קוריאה היא הברית הצבאית עם ארה"ב. האמריקאים מוציאים את מרבים כוחותיהם ב49 ומשאירים רק יועצים. בסוף מלחמת קוריאה, לאחר שנכנסו כוחות ארה"ב וכוחות האום, נשארים מאות אלפי חיילים בדרום קוריאה. ב53 חותמים האמריקאים על ברית צבאית עם דרום קוריאה ולה יש שתי מטרות:

1. **להרתיע את האיום הקומוניסטי.** האמריקאים בונים מערך בריתות באזור אסיה על מנת להרתיע את הגוש הקומוניסטי. בחלק של חצי האי הקוריאני, להרתיע את צפון קוריאה השייכת לגוש הקומוניסטי.
2. **לרסן את המשטר הדרום קוריאני**. האמריקאים חוששים שהדרום קוריאנים עלולים לגרור את האמריקאים לעימות יזום לאחד את קוריאה כמדינה אחת. ואז בגלל מחויבותה של ארה"ב לברית היא תהיה מחויבת לעזור להם. לכן, כוחות אמריקאים שנמצאים בקוריאה הדרומית דואגים שלא יהיה ניסיון לייצר מצב כזה.

עם הזמן, הנוכחות של כוחות ארה"ב בדרום קוריאה מצטמצמת ל30,000 חיילים, ונשאלת השאלה האם כוחות אלה, יחד עם הכוחות המעטים יחסית של דרום קוריאה יכולים להרתיע את צפון קוריאה. התשובה היא שברגע שתוקפים את הכוחות המצומצמים האלה, למעשה תוקפים את ארה"ב, וכוחות ארה"ב נמצאים גם ביפן והם יבואו גם מיפן וגם מארה"ב לסייע בדרום קוריאה – זוהי **הרתעה מורחבת.**

על אף שקוריאה הדרומית משתתפת במימון כוחות ארה"ב בשטחה, היא חוסכת מבחינה כלכלית חיסכון משמעותי, שכן ללא המצב הזה, היו הקוריאנים צריכים להשקיע בבניית מערך צבאי שלם מה שהיה עולה הרבה יותר.

בשונה מהברית עם ארה"ב בא במדיה ודרום קוריאה מותקפת ארה"ב נחלצת לעזרתה ולהפך – הדבר אוטומטי, בברית דרום קוריאה יפן כן גם יפן ארצות הברית המצב אינו אוטומטי. אם קוריאה הדרומית מותקפת, יפן לא צריכה לבוא לסייע לארה"ב בקוריאה. יפן יכולה להגיב רק אם כוחות אמריקאים הותקפו על אדמת יפן.

למרות היעדר האוטומטיות בצד היפני אמריקאי, קיים קשר בין הברית ארה"ב יפן לבין הברית ארה"ב קוריאה הדרומית – הסגת כוחות. בשלב מסוים, הרגיש הממשל האמריקאי שדרום קוריאה יכולה להסתדר לבדה ורצה להוציא את כוחותיו משם, יפן התנגדה באופן תקיף למהלך שכן אם ארה"ב נסוגה מדרום קוריאה, יכולה גם לנסוג מיפן.

דמוקרטיזציה בקוריאה הדרומית:

על אף שאינה מוגדרת בשמה כרפובליקה דמוקרטית, קוריאה הדרומית מתחילה להיות יותר ויותר דמוקרטית בשלב מאוחר יותר בהיסטוריה שלה. יש להבחין בין דמוקרטיה מבנית לדמוקרטיה מהותית. דמוקרטיה מבנית אלה המוסדות, לעומת דמוקרטיה מהותית אלה הערכים ולא תמיד יש קורלציה בין הדברים.

ישנם מספר גורמים ותהליכים שהובילו לתחילתה של הדמוקרטיה בקוריאה:

1. **סטודנטים**: היו בעבר אקטיביים מאוד במאבק נגד השלטון. הם פעלו והפכינו נגדו, נגד עוולות שעשה ותמכו מאוד בדמוקרטיה.
2. **שינוי במערכת הבינלאומית**: המערכת הבינלאומית לא מוכנה לקבל שלטון שאינו דמוקרטי בחצי האי הקוריאני, בעיקר בדרום קוריאה. ארה"ב מעבירה מסר כי כללי המשחק השתנו ויש להפוך לדמוקרטיה
3. **אולימפיאדת סיאול:** הייתה לזרז בתהליך. מלבד קוריאה הצפונית, באולימפיאדת סיאול אף מדינה לא החרימה את המשחקים. זוהי הייתה אולימפיאדה דרכה רצו להציג לעולם את ההישגים המרשימים של הדרום קוריאנים. מחשש להפגנות ועקב כך איבוד הכרטיס האולימפי, פעלו כוחות פוליטיים על מנת למנוע את המשך קיום הדיקטטורה.
4. **בית המשפט לחוקה:** בית משפט זה בוחן את החוקים שהרשות המחוקקת מעבירה. עד 1988 היו מוסדות משפט מוגבלים מאוד, מ88 נוצר בית המשפט לחוקה. בית המשפט הזה יכול לדו בעתירות אזרחיות ועוד וקובע אם פעולות או חוקים שחוקקה המדינה אינם חוקתיים.
5. התקשורת והמרשתת: התקשורת הייתה מוגבלת במשך תקופה מסוימת תחת שלטון דיקטטורים. מ88 מתחילה לקבל חופש ביטוי. אם העיתונות והטלוויזיה לא מתפקדים טוב ולא שומרים על הדמוקרטיה, ישנה פריחה שלה האינטרנט. האינטרנט מאפשר לזרימת מידע חופשי לא מצונזר.

מעצמת ביניים ויחסי החוץ של קוריאה הדרומית:

במשך שנים הייתה דרום קוריאה תחת חסות אמריקאית, ונרמלה יחסים עם מדינות שהיו בגוש המערבי. היה מעבר ממדיניות "קוריאה אחת" להכרה בשתי קוריאות. משנות השמונים דרום קוריאה חותמת על יחסים דיפלומטיים עם מזרח אירופה, בהמשך גם עם בנות הברית של צפון קוריאה סין וברה"מ ובהמשך אף מפתחת יחסים כלכליים עם סין.

משנות ה90 קוריאה הדרומית שמה לעצמה מטרה להיות חברה אקטיבית בכל ארגון בינלאומי, וכן לא רק באסיה אלא בכלל הזירה הגלובלית. דרום קוריאה, מבינה כי לא רק לעוצמה קשה (צבא, כלכלה, פוליטיקה) יש תפקיד בזירה הבינלאומית אלא גם לעוצמה רכה, כמו תרבות, מוזיקה, תוכניות טלוויזיה ועוד. הבינה כי ניתן להשיג שינוי יחס כלפיה על ידי עוצמה רכה.

**התפתחותה של קוריאה הצפונית:**

קים איל סונג, היה הראשון בשושלת ששולטת עד היום בצפון קוריאה, והיה נחשב לאב המיתולוגי המוערץ שהקים את צפון קוריאה ושלט עד 94. אותו החליף בנו קים ג'ונג איל ששלט עד 2011. כיום שולט קים ג'ונג און. זוהי שושלת המשפחתית הארוכה ביותר. אחד ההסברים לשליטה הארוכה הזו של משפחה אחת אמצעי של שלטון טרור, ששולט שליטה בצורה מוחלטת על כל אמצעי המדיה. אמצעי נוסף הוא אינדוקטרינציה, חינוך לכך שהשושלת היא ההנהגה המושלמת ביותר. יש מיעוט של אמצעי תקשורת, והכל בפיקוד ממשלתי.

שלטון משפחת קים:

* גדלו בשיטת הישענות עצמית, הם לא תלויים באף אחד אלא רק בעצמם. הם יפתחו לבדם את המדינה
* בעיה שעלתה בתפישה שהצגתי לעיל היא תלותם של צפון קוריאה בסיוע בנות הברית סין וברה"מ. ללא סיוע זה קוריאה הצפונית לא הייתה מחזיקה זמן רב.
* לאחר מלחמת קוריאה הצפון קוריאנים מבינים כי אין להם עוצמה צבאית מספקת להגנה ולהרתעה. היה חשש שהסובייטים והסינים לא יתנו להם לגיטמציה ולכן עליהם לבנות עוצמה צבאית יותר חזקה על מנת להרתיע את האיום המרכזי – האיום האמריקאי. כוח שיאפשר לשחרר מחדש את קוריאה הדרומית
* בניגוד לדרום קוריאה שבנתה עוצמה כלכלית אזרחית שתוכל לתמוך בבניית עוצמה צבאית, הצפון קוריאנים כשלו בבניית תשתית כלכלית זו. הם בנו משק כלכלי שהוא לא מוטה ייצוא אלא בנו רק עוצמה צבאית מסיבית. **על אף המשאבים הרבים בצפון קוריאה היא לא מצליחה למקסם וליצור משק כלכלי תחרותי.**
* ניסיונות סין לשכנע את משפחת קים ליישם רפורמות כלכליות על פי המודל הסיני – רפורמות כלכליות, סחר חופשי, כל אלה כשלו לגמרי. בירת קוריאה הצפונית חוששת כי אם יבצעו רפורמות לפי המודל הסיני הדבר יוביל לפתיחות כלכלית חברתית וכך יאבדו שליטה על אמצעי התקשורת. אם יאפשר כניסת זרים יכולה להיות בעיה בשליטה.

תוכנית הגרעין – דילמה עולמית:

בצפון קוריאה מבינים כי יכולות קונבנציונאליות לא מרתיעות מספיק. עליהם לבנות יכולת הרתעה גרעינית שתרתיע את האמריקאים. למרות עוצמתה הכלכלית המוגבלות והסנקציות הרבות שמוטלות עליה, הצליחה צפון קוריאה בתחום הגרעיני והבליסטי. על אף מצבה הכלכלי הירוד קיבל המשטר החלטה והגיע להישגים מרשימים.

צפון קוריאה מקבלת סיוע רב בפיתוח והקמת תוכנית הגרעין שלה, על ידי ברית המועצות, סין ופקיסטאן, והן מסייעות בבניית תשתית גרעינית מכובדת. הניסיון של המערב למנוע מפיתוח הנשק הגרעיני הצפון קוריאה

נכשל. למרות הסנקציות וניסיונות המערב לשתק את היכולות הגרעיניות של צפון קוריאה, הם המשיכו בניסויים הגרעינים ללא פחד מתגובה של המערב שהן הוא מוגבל מולם.

האיום הבליסטי מטריד מדינות רבות. על מנת לקבל כסף צפון קוריאה מוכרת למדינות האזור (סוריה, איראן, מיצרים ועוד) טילים בליסטיים. הם מפתחים טילים בין יבשתיים על מנת לאיים על בסיסים אמריקאים ביפן או בדרום קוריאה, ואף להגיע לאדמת ארה"ב עצמה.

דילמת העולם: איך מרתיעים מדינה שאי אפשר להרתיע אותה – איך להתמודד – המקל והגזר השלכות על הזירה האירנית. האיראנים לומדים מהמצב של צפון קוריאה כי אם יהפכו למעצמה גרעינית יוכלו לשפר את מעמדם והיחס של העולם כלפיהם. הדאגה היא כי על אף הסכם הגרעין שמונע מאיראן לפתח נשק גרעיני בעשור הקרוב, היא יכולה להשתמש ביחסיה עם צפון קוריאה והיא תפתח עבורה את הנשק.

המערב ניסה במשך שנים רבות להתמודד עם האיום הצפון קוריאני דרך הטלת סנקציות, הכחשה "האיום הוא שולי", הנמכה "לא גרעין אלא TNT" ואף התעלמות מהמצב. עם הזמן, ועם התחזקות צפון קוריאה המערב מקבל לאט לאט את המצב ומכיר בעוצמתה.

בעיית פרוליפרציה: תפוצת נשק שהמערב לא מצליח למנוע אותו בנושא של קוריאה הצפונית. על אף שישראל הפציצה את הכור שבנו הצפון קוריאנים בסוריה, עדיין יש דאגה כי שיתוף פעולה בין שתי המדינות ימשיך. הזירה הבינלאומית מתקשה להתמודד עם האיום הזה, של שיתוף פעולה בין מדינות כמו סוריה איראן וצפון קוריאה, שיכול לגרום לעימות עתידי.

**תרחישי העתיד:**

המודל הראשון: איחוד גרמניה מול איחוד קוריאה

* איחוד בהסכמה לעומת איחוד בספק. איחודה של גרמניה המערבית עם גרמניה המזרחית נעשה בהסכמה, שני הצדדים היו מוכנים לאיחוד גרמניה כמדינה אחת.
* יחס האוכלוסייה: יחס של אחד לארבע עבור גרמניה המערבית (כמות אוכלוסייה יותר גדולה מהמזרחית), לעומת יחס של שתיים לאחד עבור קוריאה הדרומית (כמות אוכלוסייה גדולה יותר מהצפונית). אם בגרמניה הייתה לגרמניה המערבית תוספת של 25 אחוז מהאוכלוסייה, לדרום קוריאה תהיה תוספת של 50 אחוזים. לתוספת זו יש השלכות כלכליות, חברתיות, חינוכיות (מערכת חינוך חופשית אל מול אינדוקטרינציה) וכד.
* הכנסה שנתית: הפערים בין מערב גרמניה ומזרח גרמניה הוא 1:3 לעומת קוריאה הדרומית לקוריאה הצפונית 1:10. כלומר ההשקעה הכלכלית של דרום קוריאה (והעולם שיבוא לעזור) בצפון קוריאה תהיה עצומה.
* עלות האיחוד: עלות האיחוד של גרמניה עד היום כ2 טריליון דולר. לעומת עלות משוערת של האיחוד הקוריאני תהיה גבוה הרבה יותר.

נעשו ניסיונות רבים להעביר את הקוריאות ממצב של עוינות הדדית לשיתוף פעולה כלכלי על מנת להקטין את תמריצי העוינות. זאת נעשה על ידי ניסיון לייצור תמריצים חיוביים לקוריאה הצפונית, לשנות את המדיניות שלה. בשנות ה90 פיתח נשיא דרום קוריאה קי דה ג'ונג ויזם מדיניות של מדינת הסחר. מטרתה היא מעבר ממרוצי חימוש והתרעה ליצירת טבלת תמריצים חיוביים לצפון קוריאה, על מנת להקטין את הפרובוקציות. להקטין את האינטרס של הצפון קוריאנים להתחיל מלחמה וזאת על ידי שינוי טבלת התמריצים של קוריאה הצפונית באמצעות שיתוף פעולה.

המטרה הייתה הקמת פארק תעשייה בקוריאה הצפונית של שיתוף פעולה.

הבעיה היא שהשלטון הצפון קוראני חייב הפרדה מוחלטת בין עובדי הצפון והדרום, הפחד היה שייפגשו העובדים משתי המדינות ותודעתם תשתנה ביחס לאחר, מה שיכול להוביל לשינוי אינקרמנטלי לשלטון הצפון קוריאני. השלטון הדרומי עשה שינוי אידאולוגיה כיוון שעד אז סחר עם הצפון היה אסור בחוק, כך שינו בדרום את החוק ואפשרו סחר.

אם הפלטפורמה הזו תהיה מוצלחת, יבנו פארקים נוספים, ובסופו של דבר יוביל להקטנת המתיחות בין שתי המדינות. נשאל השאלה האם אפשר להבטיח את הרווחים המדוברים לצפון יושקעו בפיתוח תשתיות אזרחיות ולא לבניית תשתיות צבאיות.

תרחישי האיחוד

ישנם 4 תרחישים שוני לאיחודה של קוריאה:

1. **תואם את המודל הגרמני - איחוד אינקרמנטלי בהסכמה, המודל הרצוי:** השלטון הצפון והדרום ייפגשו ויגיעו להסכמות של תהליך אינקרמנטלי שיבנה וישדרג את כלכלת הצפון וכך יבנה תשתית לאיחוד שתי המדינות. למודל זה השלכות כלכליות, חברתיות, פוליטיות, איך משקמים את הצפון בתחומי החינוך, הבריאות וכד'.
2. **קריסה ובליעה, המודל הלא רצוי**: קריסה של המשטר הצפון קוריאני כתוצאה מהפיכה צבאית, משבר הנהגתי, נוצרת אי וודאות ועוד. אז לקוריאה הדרומית יש את הדילמה אם להיכנס לצפון ולבלוע את קוריאה הצפונית תוך זמן קצר. כאן תוך זמן קצר קוריאה הדרומית תצטרך תוך זמן קצר לשקם את הצפון, תוך כך להשקיע הון רב מאוד באופן מידי על מנת שלא ייווצר כאוס.
3. **איחוד כתוצאה מקונפליקט, מודל לא רצוי**: הסיכוי לעימות יזום ולקונפליקט בחצי האי הקוראני הוא קטן מאוד. לעיתים יש חשש מעימות שיחשב מאי הבנה, שיגור טילים מעבר לים של הצפון ופרובוקציות שכשלו. כך יכול להתחיל עימות שאף מדינה לא רצתה ותתחיל מלחמה שתגלוש לעימות צבאי. בכל מלחמה, קוריאה הדרומית וכחות ארה"ב ינצחו אך במחיר כלכלי שדרום קוריאה תשלם מחיר גבוהה.
4. **מעורבות מעצמות, מודל לא רצוי**: כניסתה של סין לקוריאה הצפונית עקב קריסתה, מחשש לכאוס אזורי על מנת לייצב את המצב בה. לסין אין אינטרס לעשות זאת כרגע, אך במידה ודבר זה יתרחש זה יכול לעמוד בנגד לאינטרס האזורי של סין והיא תהיה חייבת לנקוט בפעולה. לא ברור אם וושינגטון ובייג'ינג יסימו יחד לאחד את קוריאה ולא להמשיך עימות. יכול להיות שסין תישאר בצפון קוריאה וארה"ב תתגבר כוחות בדרום וכך נחזור למצב נפיץ כמו במלחמת קוריאה.

**סין בזירה הבינלאומית**

סין – מיקום גיאופוליטי

סין היא מדינה בעלת משקל סגולי חשוב מאוד. גודל האוכלוסייה היא הגדולה ביותר בעולם מזה כ-600-700 שנה. בגלל סוגיה זו, יש חשש בזירה הבינלאומית מה שקרוי ׳הפלישה הצהובה׳. מבחינת גודלה, סין היא המדינה השלישית בעולם אחרי רוסיה וקנדה. גולדה שקול פחות או יותר לארצות הברית. בנוסף, סין היא כיום הכלכלה השנייה בעולם. מצידה המזרחי של סין גובלת קוריאה ומצידה המערבי באפגניסטן. שני מדינות אלו השפיעו על המיקום הגיאופוליטי הסיני, שבא לידי ביטוי למעשה בתפקודה של סין בזירה הבינלאומית, מאז עלייתה של סין כמדינה קומוניסטית ב-1949.

אחד מההיבטים הייחודיים של סין מבחינה גיאופוליטית זה התפקיד המיוחד שמשחק את הגולה סינית. מדובר ב-50 מיליון בני אדם, ללא הסינים שיושבים בטאיוואן. והתפקיד של הגולה הזו השתנה למעשה מאז 1949. בתקופה הקומוניסטית, כאשר החשש העיקרי בעולם היה מהתפשטות של המהפכה הקומוניסטית, הדאגה העיקרית מבחינת הגולה הייתה שהסינים שיושבים בקשת הגיאוגרפית שמסביב לסין, מדרום מזרח אסיה, וגם במערב למשל בארצות הברית, ישמשו מעין גיס חמישי של המהפכה הקומוניסטית. יבגדו בארצותיהם וזה הביא למלחמה אחת וחיכוך גדול בין סין ואינדונזיה באמצע שנות ה-60.

כיום, התפקיד של הגולה הסינית הוא מורכב יותר והממד העיקרי שלה הוא כלכלי. הגולה הסינית מובילה בסקטורים העסקיים בדרום מזרח אסיה, יש לה משאבים ייחודיים וההנהגה הסינית שמחה לאפשר לגולה הזו להשקיע ולהוביל למעשה השקעות בסין. חוץ מזה, ישנו ניסיון לעשות שימוש כדי לשפר את מעמדה הבינלאומי של סין מבחינת העוצמה הרכה, וגם בשיפור של חוקי ההגירה ותיאום שלהם בצורה כזאת שאפשר למעשה למשוך בני גולה לחזור הביתה, במיוחד כאלה שעוסקים במקצועות טכנולוגיים. ההנהגה סינית מנסה גם לשפר את מעמדה באמצעות קידום של חילופי סטודנטים – בין סין לבין המערב, על מנת לקדם את השפה הסינית כשפת עסקים בינלאומית, זה כחלק ממתקפה של דיפלומטיה פומבית בסינית.

אלא שאנחנו יכולים לומר שהמתקפה הזאת של הדיפלומטיה הפומבית הסינית בשנים האחרונות לא נוחלת הצלחה יוצאת דופן. אפילו לא באותם אזורים שבהם ההשקעה הסינית היא עיקרית, כמו לדוגמה באפריקה. וניתן לקבוע זאת מכיוון שדעת הקהל העולמית לפי כל המדדים לא רואה את סין באופן חיובי. למעשה המהלך הסיני הזה מצטייר במערב בסופו של דבר כתעמולה, מכיוון שההגנה הסינית מצטיירת בעולם כאוטוריטרית, ריכוזית, מושחתת ועל כן למעשה בסוגיות אלה הדימוי הסיני קובע הרבה יותר על פי מה שסין עושה, זאת אומרת האסרטיביות המוגזמת שלה במדיניות החוץ.

אם נסתכל על המפה, נראה שסין מוקפת מכל עבריה ב-14 מדינות שכנות מבחינה יבשתית ו-6 מדינות שכנות מבחינה ימית. לסוגיה זו יש השפעה גדולה, מכיוון שלו סין הייתה ממוקמת במקום מרכזי פחות, גם אם הייתה גדולה כמו שהיא היום – ההשפעה היחסית שלה על הזירה הבינלאומית הייתה קטנה יותר. מצד אחד, המיקום הזה הוא הדלק והמקפצה להכרה בסין כמעצמה גדולה. מצד שני, נטל. הגבול הארוך עם רוסיה. יחסים טובים עקביים רק עם פקיסטן ובורמה.

**המיעוטים בסין**

אפשר למעשה להדגיש שני מיעוטים. כאשר אנחנו מדברים על המיעוטים הסינים, צריכים קודם כל להבין שרוב האוכלוסייה הסינית, יותר מ-90%, היא אתנית, סינית טהורה. אך למרות המשקל הנמוך באוכלוסייה יחסית של המיעוטים, עדיין המשמעות הגיאואסטרטגית שלהם מבחינת נקודת מבט סינית היא מאוד חשובה. המיעוטים הללו ממקומים באזורים אסטרטגיים. אם הלב של האוכלוסייה הסינית מצוי במזרח, אזי המיעוטים ממוקמים רחוק למעשה מהלב השלטוני והאתני הסיני, בביג׳ין למשל, שנמצאת בצפון מזרח.

שני המיעוטים העיקריים – המיעוט הטיבטי והמוסלמי – שניהם מצויים למעשה באזור המערבי של סין. כאמור, רחוק מאזורי השליטה וזאת גם הסיבה שזה מדאיג יותר מנקודת המבט של ההנהגה הסינית.

טיבט – מדובר במיעוט שהוא מאופיין באופן שונה מהרוב, שונה גם מבחינה דתית וגם בשפה. במאה ה-19 כאשר השלטון הסיני נחלש, למעשה השפעה של מדינות זרות בא לידי ביטוי בטיבט על ידי כך שלבריטניה הייתה השפעה גדולה והתוצאה הייתה שכאשר סין הקומוניסטית התחילה להתייצב בשנת 1950-1949, המהלך הראשון שביצעו הכוחות הצבאיים הסינים היה לכבוש את האזור הזה ולהתחיל ליישב שם מתנחלים אתניים סינים. בהמשך, בתחילת שנות ה-60, התפתחו כתוצאה מהסוגיה הטיבטית בין היתר מלחמות בין הסינים ובין ההודים. הדלאי למה, המנהיג הדתי של הטיבטית, סולק להודו וזה מקום מושבו למעשה עד היום. בתהליך הזה ה- cia היה מעורב ולמעשה הסוגיה הטיבטית היא סלע מחלוקת חוזר ונשנה בין סין ובין המערב באופן כללי, וארה״ב באופן ספציפי.

המוסלמים – עוד בעיה אתנית משמעותית מנקודת מבט סינית מרוכזת למעשה, באזור הצפוני מערבי של סין, שם יושבים מיעוטים מוסלמיים ׳טורקמנים׳, שבטים ממרכז אסיה, והקבוצה הזאת היא לא רק שונה דתית, כלומר מוסלמית ואתנית, אלא שיש בינה ובין המשותפים לה מבחינה דתית ושבטית שבצד הרוסי של הגבול זיקה הדוקה. וגם במובן הזה למעשה הסינים מתייחסים כגיס חמישי פוטנציאלי, וכאשר ברית המועצות התפרקה למעשה פוטנציאל האיום בא לידי ביטוי משמעותית מנקודת המבט הסינית כאשר מדינות טורקמניות כמו טורקמניסטן, אזרבייג׳ן ואחרות קיבלו עצמאות, למעשה ההנהגה הסינית דאגה שהמוסלמים האלה יהפכו להיות סוכנים של המדינות הזרות האלה.

למעשה, הסינים נוהגים גם מול הטיבטים וגם מול המוסלמים – במדיניות כפולה או משולבת: הן גזרים והן מקלות. אם נתחיל עם מקלות, פירושו של דבר שהסינים נוהגים באפס סובלנות במאבק שלהם נגד הטרור ובעניין זה הם פיתחו שיתוף פעולה די משמעותי עם האמריקאים.

ההנהגה הסינית מנסה, לא תמיד בהצלחה, לשלב את המקלות האלה גם בגזרים. פירושו של דבר, לנטרל את העוקץ של המאבק של המיעוטים האלה. לטפח את השפה המקומית, לבנות תשתיות של לימודים, אפשרויות תעסוקה משמעותיות יותר וגם לשפר את מערכת היחסים בין סין ובין המדינות הטורקמניות וגם עם טורקיה, כדי שאלה לא יטפחו יותר מדי את המיעוטים שקרובים להם מבחינה אתנית ודתית – שיושבים בתוך סין.

בשנים האחרונות אפשר לומר שהמהלך הזה של הגזרים די הצטמצם וההגנה הסינית חזרה למדיניות של מקלות ושל הושבה באזורים האלה של ׳מתנחלים׳ ותנאים טובים לסינים שמוכנים להתיישב באזורים היחסית מדבריים והקשים לתעסוקה אלה.

**המסורת ביחסי חוץ והשפעתה על ההווה**

כשמדברים על הזיכרון הקולקטיבי, הוא אינו משפיע בדרך כלל על התפקוד על המדינה בזירה הבינלאומית בהיבטים טקטיים או יומיומיים, אלא מעצב ומשפיע באופן מהותי על האוריינטציה הבסיסית של המדינה במדיניות חוץ ואתן רגישויות שנובעות מהתודעה של העבר באה לידי ביטוי בעיקר במצבי משבר.

מדוע חשובה המסורת או תודעתה במקרה הסיני? לשם כך, נצטרך לקחת בחשבון כמה מרכיבים: קודם כל, המסורת הסינית במדיניות החוץ הייתה רצופה, ייחודית, כמעט אטומה להשפעות, זאת אומרת, למעט החדירה של בודהיזם במאה השביעית, קשה לחשוב על השפעות חיצוניות משמעותיות. אין מדובר בזיכרון אקדמי, אלא בתופעה שהשפיעה מאוד על הפרספקטיבה של המנהיגים של הדור הראשון של סין הקומוניסטית.

כמו כן, הקומוניסטים שוללים מרכיבים רבים בסדר המסורתי הסיני. למעשה, מי שיש לו זכות לשלוט בחברה הוא המשכיל, מי שמכיר את הכתבים הקלסיים. ולעומת זאת, התפיסה הקומוניסטית היא ממש הפוכה – הפועלים, הם נושאי הדגל של המהפכה, הם הטהורים. וגם למשל במובן של מעמד האישה שבסין המסורתית היה נחות באופן ממש מוסדר, כך שאחרי חתונה היא הפכה להיות שפחה של חמותה.

במדיניות החוץ הסינית מבקשים לגייס את הגישות החדשות למטרה ששורשיה בעבר הרחוק. להחזיר את סין למעמד המוביל שהיה לה על פי התודעה הסינית המסורתית, במרחב התרבותי שלה באסיה ובעולם בכלל.

זיכרון הגדולה – בתודעה הסינית, במשך רוב ההיסטוריה, סין הייתה למעצמה כלכלית וללפיד ההתקדמות האנושית. לצורך העניין, הדבר בא לידי ביטוי בכך שהיא הייתה הראשונה שהמציאה את המצפן, הנייר ואבק השריפה. הייתה בעצם הכי מתקדמת בעולם מבחינה טכנולוגית. בנוסף, סין הצליחה לשמור על טוהר תרבותי ולא הכניסה אליה תרבויות אחרות, כלומר, סין הביעה יחס אי שוויוני למדינות אחרת. כמו כן, מרכיב מרכזי בהתנהגות הסינית המסורתית, אשר בא לידי ביטוי גם בימינו הוא מסורת של ׳הסתמכות עצמית׳. פירושו של דבר, הסינים יכולים וצריכים לספק את כל צרכיהם בעצמם ולא זקוקים למדינות אחרות ״נחותות יותר״ ולמעשה קיימה סחר חד צדדי בלבד.

מבחינה תודעתית כאשר התרחשה למעשה התנגשות בין סין ובין המערב, התודעה הסינית הייתה לחלוטין לא מוכנה להשפלה הכבדה שסין נחלה.

במהלך המאה ה-19 החל מאבק מול האימפריה הבריטית וכדי לאזן את המסחר בין סין ובין המעריב, החברה, חברת הודו המזרחית הבריטית, שהייתה בעצם חברה ממשלתית, שתלה לא רק תה, אלא מכרה אופיום בכמויות גדולות. ההנהגה הסינית לא התלהבה מכך וניסתה לחסום את המכירה של האופיום. כך למעשה החלה מלחמת האופיום אשר הסתיימה בהשפלה ותבוסה סינית. לצד זאת, נפתחה שרשרת של השפלות מצד המערב, שבאו לידי ביטוי למשל בכך שהסינים נאלצו לאפשר אקסטרה-טריטואליות. כלומר, סמכות של המערב באזורים נרחבים בערים. המצב הגיע עד כדי כך שהמלכה ששלטה בסין הייתה צריכה לברוח מהארמון שלה מאחר ונשרף.

ואולי ההשפלה הנוראית ביותר מנקודת המבט של סין, היא ההשתתפות של היפנים במרוץ הזה. נקודת הציון הראשונה הייתה המלחמה ב-1895, כאשר היפנים השתלטו על האי פרומוזה (טאיוואן). בשלב השני השתלטה יפן על אזורים אסטרטגיים במזרחה של סין בשתי פעימות בשנות ה-30. כיבוש זה היה ברוטלי וגולת כותרתו היה מה שקרוי ״אונס ננג׳ינג׳) וסוגיה זו היא אחת מנקודות החיכוך המשמעותיות ביותר בסין ויפן עד היום, כאשר בראשה היה טבח ננקינג אשר ממנו לא הצליחו להתאושש במשך שנים ארוכות, הוסיפו להשפלה של הסינים, אשר הותירה מורשת ארוכה בתפיסת התפקיד הסיני בזירה הבינלאומית. כתוצאה מהתנגשות בין סין לבין המערב, הסינים הפכו להיות בעלי חדף לאומי עמיד, מונעים מפטריוטיזם. נוצרה להם תפיסת תפקיד משמעותית ומרכזית לפיה סין מספקת השראה למדינות אחרות אשר חותרות להשתחררות מהמערב, באסיה ובעולם.

מבחינת הסינים, המערב ויפן אחראים להשפעה ומטרת העל היא תחייה לאומית – החזרת עטרה ליושנה. ב-1949 עם ניצחון הקומוניסטים ועם הקמה של הרפובליקה העממית של סין, מאו עלה לנאום כמנהיג סין ושורת המחץ שלו הייתה: ״סין קמה על רגליה ולא תושפל עוד״. ב-1955 ההנהגה הסינית מחליטה לצאת למרוץ נשק גרעיני, על מנת להשיג שוויון עוצמה. בראשית שנות ה-60 היה רעב נוראי בסין, שגבה מחיר של בין 30 ל-40 מיליון בני אדם. המדינה שיכלה אז לספק סיוע לסינים הייתה ארה״ב, אלא שהסינים דחו את הצעתו של הנשיא קנדי לסיוע וענו כי אינם פושטי יד. בין סין לארה״ב היו יחסים עכורים למדי בין 1957-1985, בעיקר בגלל חוסר נכונות של מאו ומנהיגים אחריו לשחק כתפקיד משני לברית המועצות. לאחר עלייתו לשלטון של דנג שיאופינג ב-1976, החלה רפורמה של מעבר לשוק חופשי אשר הביא להתעצמותה החוזרת של סין עד היום.

הנתונים הבסיסיים של סין הם אידיאליים לעלייתה כמעצמה. לסין השטח השלישי בגודלו בעולם, אוכלוסייה עצומה ומיקום גאופוליטי אסטרטגי. מעבר לכך, לסין ישנו צבא חזק והיא משקיעה רבות בהתעצמות הצבאית. אפשר לומר שסין היא מעצמה כלכלית אדירה עם צמיחה עקבית בקצב של 9% בכל שנה. ואם זה לא מספיק, סין היא היצואנית המובילה בעולם, שניה בכוח הקניה. היא משנה את שוק האנרגיה, מחזיקה רזרבות מט״ח ובנתח עצום של אג״ח אמריקאיות.

נכון להיום, האסטרטגיה של סין היא שימשו בעוצמתה הכלכלית לשם העצמתה, היא יוצרת יחסים של תלות על ידי השקעה של משאבים במדינות שונות. התרבות הסינית ידועה ומשולבת כמעט בכל העולם – החל מנציגים, טכנולוגיה ועד לעובדים סינים. יחסים אלו מהווים שובר שוויון היות ומדינות אלו רוצות באינטרס של סין לשם שמירה על האינטרס הפרטי שלהן.

בנוסף, סין מגדילה את רצונה להיות שותפה בזירה העולמית ומעורבת בדיפלומטיה ובפוליטיקה העולמית וכן מנסה להיות כוח משפיע ורלוונטי גם באו״ם.